Thawngpang Tha Taktak : Mindat Kawl Ralbawi (Major) Cu Mizoram Ah A Zaam Diam Ve Cang – Buanchukcho\nKawl ralbawi (Major) pakhat cu Yangon in Mindat ah an thial hna. A si nain Min Aung Hliang hruaimi ralhrang taang ah rianttuan le, Mindat mipi he raldoh a duh lo caah a chungkhar dihlak in Mizoram ah a zaam pi hna tiah kan theih.\nHi Ralbawi pa hi Mizoram a phan cang i Aizawl hrambunh Myanmar CDM Supporting Committee zong nih bomhnak an va pek hna i biahalnak zong an va ngeih hna ti asi. Hi kong he pehtlai in Myanmar CDM Supporting Committee ttuanvo ngeitu pakhat nih “Ralkap Major (Kawl) pakhat cu Yangoon in Mindat ah an van thial i, SAC kut tangah rian a tuan duh lo caah, Mizoram ah an chungkhar in an rak phan.\nDam lonak le harsatnak fak ngai an ton caah, Myanmar CDM Supporting Committee nih phaisa bawmhnak a pek. Myanmar CDM Supporting Committee hi midang bawmtu a si khawhnak cu Pathian le hmunkip ummi ulenau vialte nanmah thawngin a si. CYLA nih an kan tuanpinak cungah CYLA cungah kan i lawm” tiah a tarlangh.\nMindat khuapi cu faktuk in an kah, Ralhrang nih heh tiah an nawl hna, a si nain nihin tiang cu CDF zong nih an dir onh peng ve ko hna. Cu Mindat mipi doh ding in Yangon ralbawipa cu Mindat ah an thial nain, Mizoram lei tu ah a zam diam hi asi. VOM\nKawl Ralhrang Pawl Cu Tilawng In Lunghring An Phurh Lio Ah Cei Cikcek In An Kah Hna


Aho dah kan ral taktak timi kan i fian a hau – Onlinenungak\nMah ti zalawng tein chimrel khawhnak ‘free speech’ hi democracy a muru bik cu a si. Cu a rem lomi cu dictator(aana-sin) kan ti hna. Ka catialmi ruang ah a hlan tein aka hua tawntu Hakha lamzawh hruaitu cheukhat nih tuni kha tlerh le thihphaih in warning an ka pek. ‘Na nun himnak tiang an hnorsuan khawh’ tibantuk biafang tiang an hman.\nKhah, kan ral taktak a simi ralkap dohnak tu ah thazaang chuah chin ko u sih. Keimah luala thihphaihnak ah nan caan nan pekmi cu a paam tuk. Mipi lei in lungtlin lonak an chimmi zong emotional thin hunnak i lak in ral ah ser colh loin ‘check and balance’ tuahnak tu ah hman khawh i zuam hram u, kan ral taktak ahodah si timi philh hlah u sih. Salai Lungthli Tum


Malaysia Chinmi 73 Tlaih Tong, UNHCR Sinah Bawmh Hal | THE CHIN EXPRESS\nMalaysia Chinmi 73 Tlaih Tong, UNHCR Sinah Bawmh Hal\nCovid-19 zawtnak karh hlah seh tiin Malaysia cozah nih lengchuah a khap (MCO) thokin Chinmi 73 tlaih an ton cang caah ‘chuah dingin’ Chin ralzaam bu 5 komh (ICC) nih UNHCR sinah bawmh a hal.\nACR Chairman James Bawi Thang Bik nih, “73 chungah 25 hrawng cu an chuak cang. A chuak kho rih lomi lakah nu zong an i tel,” tiah The Chin Express ah a chim.\nChin Refugee Committee (CRC) in thongtla bawmtu Saya Lian Kul Sang @Pakulh nih, “minung 25 cu kan chuah khawh cang hna nain, cheukhat cu biaceihzung nih tangka dantat le thongdan pek pinah Kawlram kuat dingin Lahwahkah Camp ah a kuatmi zong an um,” tiah The Chin Express ah a chim.\n“April 6 ahkhan palek nih keimah sinah thawngthanh loin Chinmi 10 cu PJ Biaceihzung ah taza an cuai hna i May 15 ah a ni an thawnpiak hna.\n“Sihni kan hlanpiak hna i Laimi 3 cu kan chuah khawh hna nain May 15 ah Phaitu khuami (Tonzang peng) 7 cu Kawlram ah kuat dingin Semenyih Lahwahkah Camp ah an kuat hna. UNHCR card ngeimi zong an i tel.\n“Biaceihzung nih tangka RM500 in RM1,000 kar cio le tlaih an ton ni in thla 1 chung thongdan a pek hna. Tangka cu an liam. Tlaih an tonnak thla 1 a tlin cang caah thongthlak loin chuah ding an si nain Kawlram ah kuat dingin camp ah a kuat hna hi si.\n“UNHCR phone ka chawnh i UNHCR card a ngeimi he ngei lomi he an min le camp min ka kuat hnu ah UNHCR officer nih ‘kanmah nih kan chuah ko hna lai, Kawlram ah kuat dingin an auh hna ahcun UNHCR kan hngak lai rak ti hna seh’ ati. UNHCR nih a chuah khawh te ko hna lai tiah kan zumh.\n“Cun, kanmah CRC nih bawmhmi Chinmi 3 zong atu hi Sungai Buloh Thong ah an um rih. Annih cu Kuala Lumpur Biaceihzung ah tazacuaimi an si.\n“Taza an cuaimi hna case hi i vuankhan ahcun an in ding a fah caah kan vuankhan ter hna lo i June 11 le 15 ah biaceihzung ah chuahpi an si ṭhan lai. MCO nan buar tiin tlaihmi an si.\n“MCO ruangah biaceihzung tampi an khar i Court 11, 12 le 15 lawng an on caah tazacuai an tonnak original biaceihzung ah ceih loin Court 11, 12 lole 15 ah ceih dih an si. Court 3 ahcun ni fatin biaceihtu an i thleng peng i a ṭhami he i ton lai/lo zong hngalh khawh asi lo.\n“Nain, June thla ahcun biaceihzung tampi an on cang lai caah tazacuai an tonnak original biaceihzung ah chuahpi an si te lai i dantatnak neem deuh dingin kan tolrel khawh lai ti kan zumh,” tiah a chim.\nJames Bawi Thang Bik nih, “tlaihmi chungin acheu leng an chuah rih lo pinah, Chin chungkhar 400 hrawng an umnak Pudu sang zong cozah nih lockdown a tuah caah Chinmi tlaih an tong chap lai ti kan phang.\n“Mah ruangah tuni ah UNHCR sinah ICC nih bawmhhalnak ca kan kuat.\n“Seleyang le PJ hoi hna cu lockdown an tuah chungah phungninglo ramdangmi tam tuk an tlaih hna. Pudu um Chinmi mah bantuk an tong sual lai i Kawlram kuat an tong sual lai ti kan phan caah atu in UNHCR sinah tlaih tongmi a rannak in chuah dingin bawmh kan halnak asi.\n“Cun, March 30 ah UNHCR nih ‘Malaysia ah ka minung hohmanh palek tlaih an tong lo’ tiin thawng a rak thanh. Mah ruang zong ahcun, minung 73 tlaih an ton cang ṭung tiin tuni ah bawmh halnak ca kan kuatnak asi,” tiah a chim.\nMalaysia ah Chin ralzaam bu 5;\nZomi Association of Malaysia (ZAM) le\nDai Community in Malaysia (DAI) an um. Malaysia um Chinmi 50,000 hrawng nih kan duhnak ralzaam bu sinah member card i tuah cio asi i palek tlaih le harnak kan ton tikah member kan sinak bu nih a kan tolrel. Member card a ngei lomi zong nih duhmi bu paoh bawmh hal khawh ṭhiam a si i a kan bawmh ṭhiam ko.\nThil ngan deuh tuah a hauh caan paoh ah ralzaam bu 5 cu Independent Chin Communities (ICC) tiin rian an ṭuanṭi i ICC min in UNHCR, NGO le cozah an pehtlaih tawn. Ralzaam bu 5 nih ICC President le hruaitu rian cu a changchang in an tlaih. CRC nih President a tlaih lio si.


Model Thin Thin le Actor Wai Lu Kyaw Tazacuainak Tette Kong A Fiang Cang – Zion Tlang Media\nModel Thin Thin le Actor Wai Lu Kyaw Tazacuainak Tette Kong A Fiang Cang\nModel Thin Thin le Actor Wai Lu Kyaw konglam cu caan saupi a dai cang ti hnu ah, nihin ah Biaceih zung ah an chuak tthan cang. An konglam hi Kawlram ahcun a linsa taktak mi a rak si nain caan saupi a dai phun in a um kan ti lio ah nihin ah Biaceih zung ah an chuah tthan hi a si.“Nihin Biaceih zung kan chuah mi cu zei dang pi ruang ah a si lo. A bik in Tehte chuah pi mi pawl a tlimtling dih cang ti a si ruang ah an kan auh tthan mi a si. Tehte chuah pi mi kong ah pehtlai in a tling cang ti a si caah Biachahnak tuah colh a si ko lai. Biachahnak an tuah tikah Media nan dihlak in nan theih lai, nan ngaih khawh ko lai” tiah Wai Lu Kyaw nih lehnak a tuah. Model Thin Thin nihcun nihin Biaceih zung kong ah a lungtlin lo nak tete a chim. A bik in Tehte hrang ah tiah file pawl a chuah pi mi kong he pehtlai in a lungtling lem lo. Biaceih zung lei nih Model Thin Thin tehte chuah pi mi kong an tawlrel ning kong ah Thin Thin nih lungtlin lonak ngei sehlaw a dawh bik.\n“Ahmasa ahcun a mah he aa pehtlai in, aa neih niam mi minung nih an kan pehtlaih i phaisa in ngaihthiam halnak ti bantuk zong an rak tuah ko. A si nain thil a thei taktak tu cu a mah le keimah lawng kan si. Cu caah a mah Wai Lu Kyaw pumpak in ka nawl sehlaw cu ruah piak awk a um ko hnga, midang a rak thlah peng ruang ah nihin tiang ka ngai thiam lo” tiah Model Thin Thin nih a chim ve. Model Thin Thin le Wai Lu Kyaw hi aa duh mi an rak si, cu lio ahcun Nupa sinak voitampi an rak hmang ti, a si nain Wai Lu Kyaw nih a phiat ruang ah Model Thin Thin nih taza cuai nak a tuah, a ka hlen i a ka sualpi peng tiah case a rak ser piak hi asi.\nPrevious Post:CNLD Biaken 10 Chin miphun damkawhnak Lam\nNext Post:Ngun Dawt Bawmhnak Tangka Kuat A Si Cang


BUAINAK RUANGAH AN I PHOMH NING A ZUALHMA TUK CANG TRUMP LE BIDEN – The Chinlung Post\nSeptember 2, 2020 admin World News 0\nUS President Donald Trump le Joe Biden cu nizan ti awk ah a chuakmi buainak kongah pakhat le pakhat nangmah ruangah asi tiah an i puh veve cang. Portland, Oregon buainak ruangah kuttlaknak tiang a chuak mi ah atu bantukin Trump le Joe Biden an i puhnak hi a si. Hi konghe pehtlaiin Donald Trump nih atimi cu Portland Democrats Mayor Ted Wheeler cu na khuapi ah thihnak le chiatnak achuah hi attha bak na ti hi fak ngaiin a soisel.\nHi lio caan ah Joe Biden nih a ti vemi cu President Donald Trump nangmah tu hi thaazaang chuah buainak ah a poilo a timi cu na si tiah a tthuat. Naite ah khan Portland ah pro-Trump rally le BLM hna karlak ah buainak a chuak i, cu buainak ahcun minung pakhat a nunnak aliam. a thihnak hi meithal kahnak in a si tiah an chim.\nHi konghe pehtlaiin Mayor Wheeler nih a timi cu Social media kip tlangzarh ruangah lehrul cham timh i, Portland khuapi ah nan rak luhnak hnga lo kan nawl hna tiah alanghter colh. Lehrul cham dingin Portland ah a rak ra mi vialte hna cu rianrang in izukphiak dih cang uh tiah alanghter tthan rih. Trump nangmah tuhi i huatnak le i tthenhmalnak achuahpitu na si tiah lehnak zong atuah chih.\nApeh rihmi cu President Donald Trump nih hin aa kan dirpi lo asi ahcun i zukphiak sehlaw ka lawm deuh ko hnga tiah a tthuat rih. Asinain tthenkhat nih lehnak an tuah ve rih mi cu nangmah Mayor hi na rian in chuak deuh, buainak a chuak mi zong na deihter kho lo tiah an tthuat chih ve tthan.\nHi Mayor konghe pehtlaiin tuan deuh zongah Donald Trump nih atimi cu Portland nih hin Mayor mihruk an i hunh chung paoh cu apangai in thil a um kho lai lo tiah a rak ti bal cang. Cucaah hi khuapi ahhin ralkap luhter hna ah attha ko lai tiah a rak ti cangmi asi. Hi konghe pehtlaiin Joe Biden nih Donald Trump cu lehnak atuah ve rih.\nTrump nih hin Law or Order kong a langhtermi ahhin tthawn ah ai ruah men hnga. Asinain amah adirkamh mi hna buainak ah zeihmanh a deihter kholo mi nih hin a thawn lonak tu alanghter deuh tiah a ti.Law and Order hi Trump nih atlangtar a si i, democrats le Joe biden cu sualnak konghe pehtlaiin a lungnemtuk mi an si tiah Trump nih ati ve hoi.\nTuan deuh zong ah US Homeland Security Secretary Chad Wold zong nih Portland i, Democrats pawl hna hi phunglam a um lomi siseh buainak chuah zong attha ko tiah a ruatmi an si. Buainak phisin dingah hin rianttuanning tampi a um ko eh tiah arak ti ve. Trump hruainak tangah thazaang chuah buainak hi a cangmi asi i, US hruaitu cu buainak achuahtertu asi tiah Democrats nih an tthuat ve ttha.\nRev, Hoi Cung Tum le Pastor Pakhat Bible Ah Tluk A Um le Um lo, An i El Nak Rak Ngai Ve Hrim Hrim + Vedio


U Ko Ni A Thattu Pa U Kyi lin Cu Thonginn In A Chuah Bak Ko Hih, Ho dah An Thah Ter Than Te Hnga Cu? – Onlinenungak\nU Ko Ni A Thattu Pa U Kyi lin Cu Thonginn In A Chuah Bak Ko Hih, Ho dah An Thah Ter Than Te Hnga Cu?\nU Ko Ni Arak Kap Tu U Kyi Lin Cu Thong Chungin An Chuah\nMah pa zong Hi thong in a a chuah cang i,A ho khi dah an thah ter than te lai. an thluak le an ngian lawng te in an thil tuah hi tih an nung ko hih, fih zong an nung.


Pathian Nih An Bawmh Lai - A VEL IN KHAMH KAN SI\nBAWIPA NIH AN BAWMH LAI\n“Na thilrit cu Bawipa sinah thum ta law amah nih an bawmh lai; mi tha cu zeitikhmanh ah a sunghter bal lai lo,” Salm 55:22\nNu hrin fa cingcing cu harnak le buainak lo in khua a sa mi um asi lo. Ngakchia pakhat cu hrin asi tikah a tah lo ahcun hringtu nu le pa an lung a tha tawn lo. A tap phun hrimhrim ah ruah asi caah Lai lei ahcun tah ter hrimhrim ding tiah ti asi theu. Tah bu in hrin kan si. Cu Tahnak cu kan chuah kaa cun aa thok I a tu le a tu kan nunnak ahhin a chuak than lengmang. Thilrit a phur lo mi na si ahcun mi khuaruat lo na si caah asi tiah hmanh ti khawh awk in aum hnga. Nunnak thilrit kan phurh tikzah zeitdah kan tuah lai ti kha Bible nih fiang tein a kan cawn piak.\nDavid nih, “Na thilrit cu Bawipa sinah thum ta law amah nih an bawmh lai; mi tha cu zeitikhmanh ah a sunghter bal lai lo,” tiah a tial. David cu Siangpahrang asi. Mirum taktak asi. Zeidah kan cawn khawh mi a um? Nunnak thilrit hi, mi niam mi sang thleidang loin, kan dihlak nunnak ah kan ton. Misual mi thiang thleidang lo in Nunnak thilrit kan phur dih. Mino utar tuah loin kan dihlak in Nunnak thilrit kan I ngeih cio,” tihi fian khawh mi le hmuh khawhmi asi. Kan Thilrit cu zeitindah kan tuah kun lai? BAWIPA SINAH KAN THUMH TA LAI.\nLungkuai in na um maw? Na hrincia na fa le nih lungkuai in an in tuah sual maw? Dawttuk mi pasal nih zamtak mi le hlawtmi na si sual maw? Na pum cung ah lungdong in na tuarmi zawtnak, damlonak rungrul a um maw? Chungkhar khuasak tintuknak caah lungrethei in nan um sual maw? Pumpak nunnak ah chimthiam tilomi Harnak thilrit na phurhmi a um sual maw? Bible nih fiangtein a kan cawnpiak. Na thilrit vialte Bawipa sinah thum ta law, a mah nih an BAWMH lai ati. (Salm 55:22)\n1. Na nunnak ah thilrit na phur bal maw? Zeitindah luatnak lam na kawl tawn?\n2. Na nunnak thilrit Bawipa sinah na thum balmaw? A zang deuh maw?\n3. Na phurhmi thilrit hi nangmah tein phurh khawh naa zuam bal maw? Na tei kho maw?\n4. Bawipa sinah na thilrit chan in amah bawmhnak na co bal maw?


Bill Gates nih ‘mah 3’ a thiammi hi cu hmailei ah rian tha an hmu kho lai ati » The Chin Express\nVawlei cung mirumbik 4nak a simi Bill Gates cu hmailei kong lawngte ah a buai khim ko.\nThil thar sertu le sipuaizi thlengtu pawl he rian a ṭuanṭi lengmang, cun hmailei minung khuasaktintuknak kong cauk a rel peng. Mipi caah thilṭha a chuah tertu ding rian pawl zongah tangka a hlut.\nMah vialte a tuahmi charhchan in hmailei kong a chimmi cu, mah 3: Science, Engineering le Sipuaizi a thiammi pawl cu hmailei ah herh bikmi an si te lai, ati.\nMah 3 a thiammi pawl nih hin minung khuasaktintuknak, sipuaizi, tbk zeizong vialte an thlen dihte lai, tiah LinkedIn Executive Editor Daniel Roth sinah a chim.\n“Hmailei rian tampi cu science, math le economic thiam a herhmi an si te lai tiah ka ruah.\n“Coding le periodic table na thiam tuk lo hmanh ah, a thiam taktakmi pawl nih zeitin dah khua an ruah ti hrawnghran a ruat kho na si ahcun, mahte hmanh nih cun hmailei ah an bawmh tuk lai,” ati.\nKawlram ahcun cathiam tampi nih ‘sipuaizi (economic/bawkah)’ hi an cawng duh lo. Science bataṭuai Biology lawngte an cawng. Ramdang ahcun sipuaizi (BBA, MBA, Accounting, Commerce) degree a hmumi pawl hi an herh tuk hna. Kawlram zong a ṭhancho ahcun mah degree a lami pawl caah rian a tampi te lai.\nBiology (Science bataṭuai) a ṭha lo ka tinak si lo. A ṭha tuk ko. Bill Gates nih a chimmi Science, Engineering le Math khi Kawlram ahcun Biology (science bataṭuai) asi.\nNain, cathiam pawl nih bawkah an lak duh lomi, a niam tukin an hmuhmi hi a dik deuh lo. Ramdang zongah cathiam tampi cu science bataṭuai (Science, Technology, Engineering, Math silole a tawinak in STEM) an la ko nain, cathiam pipi sipuaizi a lami an tampi ve.\nAtu lio cun, coding (Software engineering, programming, tbk) Accounting, Marketing, Finance, Economics, tbk degree a hmumi pawl caah rian ṭha hmuh le rum a fawi cem.\nPrevious articleApoi tuk: Min Aung Hlaing cu ASEAN Meeting a kai lai\nNext articleYangon ah bomb a puak i ralkap 3 hliam tong


Dr . Ral Buai A Nunnak Liam - News and Media\nLaimi lawng si loin Chin mi huap in bochan mi Dr. Ral Buai cu nihin, May 20 ah a nunnak liam tiah theih asi. Laimi lawng si loin Chinmi hna i kan pa kawlrampi huap in Pathian nih a hman mi Rev. Dr. Ral Buai nih tunai te ah kan sian lo tuk buin mual a kan liamtak. Tantakmi chungkhar, Khrihfabu le dawtu hna caah thla campiak cio hna u sih. Vanram nuam ah a kan dintak chung cang! Amah bantuk pasal ṭha hi kan miphun caah Pathian nih tampi kan pe ṭhan hram ko seh. Crd: Rev. Dr. Thawng Tha Thang. Credit – TCP


Rev.No Chum a lung dong tuk cang.Ka phone ka off ah a tha deuh cang lai ti sicang – Lai Lungrawn Post\nRev.No Chum a lung dong tuk cang.Ka phone ka off ah a tha deuh cang lai ti sicang\nJuly 15, 2021 July 15, 2021 admin Hmuhning\nOxygen a herhmi an tam tuk.Laitlang Hmunkip in “a man ah kan buai lo” Oxygen dur kan cawkpiak ulaw kan kua uh tiah an kan auh! Kan Oxygen Dur le a chungah thli (oxygen) a um ti lomi (Empty) lawngte an si cang. Tuzingka te hmanh ah hin mipi chim lo kan Chin pastors (Rev.) pathum nih an herh taktak ning, an Oxygen level 70-85 lawng an si ning an van ka thanh. Ka lung a fak tuk! Oxygen he ṭanṭi in Virus Taih le doh in a nung kho ko ding Oxygen um lo ruang le Oxygen nih a dih tak ruangah a thimi kan um hi cu “Lung a fak tuk.\nKan Mah Chinland Oxygen Volunteer nih Siseh mizaw chungKhar zong nih kan refill kho cio ti lo. Vansan lawng si lo, Lung a mit, Ngaih a chia tuk. Thaizing kiptuh lei tal ahhin Yangon in meng (179) a hlatnak Pyi Myo (Prome ) hna tal ah refill kan va tuah kho hnga maw??? tiah Kan hlat cuahmah lio asi. Zeiti awk kan theih lo tuk le Vansan tuk bia ah Ka fapa Rev. Thawng Ṭha Thang le Kan rianṭuan hawi upa hna he.𝐊𝐀𝐍 𝐏𝐇𝐎𝐍𝐄 𝐊𝐀𝐍 𝐎𝐅𝐅 𝐀𝐇 𝐀 Ṭ𝐇𝐀 𝐇𝐍𝐆𝐀 𝐌𝐀𝐀 𝐊𝐚𝐧 𝐓𝐢 Asinain “kan phone kan off lo, 24 hours kan on ko”. Rak kan au call ko uh. Kan theih tawk, thaw lak ning, dawp ning, chuah ning le zohkhenh ning tal kan nakin a thei lo deuh mi sinah kan chimh hna lai tiin 𝑩𝒊𝒔𝒉𝒐𝒑 𝑫𝒓. 𝑪𝑲\nSalai Lung Thli Tum::An tthuat ve cang hi tangka kong buaipi caan a silo tibak in an phomh cang\nThawngtha UN Palai Thomas nih kawlram mipi a rannak in kan bawm cang lai a ti cang hi


Fake Account Rungah Benjamin Sum Nih Media Pawl Ralrin Dingin Bia A Cah – Chin World News Evening\nNovember 13, 2019 November 13, 2019 Salai Van Chin News\nBenjamin Sum nih Media sinah ralrinnak ngaih dingin biacahnak a tuah. Benjamin Sum: Fake hmangin keimah min in account an tuah i, keimah bantukin ca an thlah tawn. Mah i an ca thlahmi cu keimah nih ka duh mi le ka lungput si lo ning in an ttial i an thlahmi cu Media cheukhat nih copy in an thlah chin ve tikah mipi thinlung a buaiter. Buainak he um ka duh lo ruangah nan rak ka theihthiamnak lai kan nawl hna.\nKeimah min hmangin account an tuah ka ahcun keimah ttenhtu le thazaang petu ah ka ruah nain a hunsau deuh tikah cun an cawlcangh ning a dik ti lo. Hi bantukin an cawlcanghnak nih keimah ruahnak le thinlung tiangin a buaiter i, kaa nuam hrim ti lo. Mah ruangah zaangfah nawl kan duh mi hna cu ka nau-nu (cousin sister) he kan hmanthlak zong kan phozarpiak ti hlah u.\nA cunglei kong he pehtlaiin ka keimah min puin fake account tampi an serchuah tikah mipi zong nih theih sualnak lawng hmanh si loin keimah lungput le duh lo dingin ca an ttial i an thlah tikah Media nih lak in an thlah ve. Keimah caah zongah a faktuk mi thil a si. Cu ruangah thlacamnak he rak ka bawm zungzal rih ko u,”tiah zaangfah kan nawl hna. Thazaang pe nan dih lak cungah ka lawmtuk. Benjamin Sum: Voting no. 77702 Myanmar Idol 2019 Season 4. Ref: WMF\nBenjamin Sum: Ka hmin hmang in account thuphan tampi a ra suak ih, mipi thawn theih sual awk nak a suak thei lawng siloin keimai thinlung put sidan lo vekin ca an ngan ruangah media pawlin an lak fawn, ka hrangah a naa zet. Curuangah thlacam nak thawn in bawm vivo hram uh tin zangfah ka lo dil. In bawmtu in duhdawtu zate parah ka lungawi tuk. Benjamin Sum Voting No. 77702. Myanmar Idol 2019 Season 4\nLungvar Bantukin In A Sunglawi Mi Kalay-Kabaw Chin Miphun Nan Kan Tuah To Ning Hi Kan Celh Hrim Ti Lo


Hakha mipi caah thawngpang tha taktak thei a si cang lawm a um bak cang – Lai Lungrawn Post\nHakha mipi caah thawngpang tha taktak thei a si cang lawm a um bak cang\nHakha Oxygen Seh Thilri Tlamtling tein an Phan CangHakha Township Public Healthcare HTPH tawlrelnak in ramchung le ramleng Laimi hna i bawm in an cawkmi Oxygen seh thilri pawl cu Hakha ah tluang tein a phan cang tiah kan theih.\nHakha ah a phanmi Oxygen seh cu nihin zinglei ah HTPH hruaitu upa hna nih tlacamnak he Pathian sin ap nak zong an tuah.Hakha Oxygen sehzung cu ting 3,600 MMK dih in sersiam timh a si i a seh hunnak hmunhma le meiseh generator tibantuk zong Pu Thawn Kian te chungkhar nih an tawlrel tiah thawng kan theih The Chin Journal.\nThawngdang Rikhiah mi leng an lonh a si ahcun kahdohnak a fak kho tiah KNU nih an thanh Ralhrang hna phu he a fonhmi BGF hna cu KNU hmunhma chungah thazaang chap in an luh caah rikhiah nak hmun leng tiang an lonh a si ahcun kahdohnak a fak kho tiah KNU nih cathanh an chuah.\nCu ka pawnghrawng ah ummi khua hna cu kaphnih kar ah kahdohnak a chuak kho mi a si caah cu ka hmun in an zaam hna tiah theih a si.KNU hmunhma chungah ralhrang phu kuttang riantuan mi Kayin ramri hngak BGF thazaang tampi a hman tiah KNU nih cathanh an chuah the chin post.\nNUG lei nih thawngpang tha taktak mipi sin ah a kan thanh cang\nBreaking News:PDF nih ralhrang pawl caah thawngpang thatuk an thanh cang hna.


The Weeknd nih Covid-19 dohnak caah $500,000 a hlut | THE CHIN EXPRESS\nThe Weeknd nih Covid-19 dohnak caah $500,000 a hlut\nCanada rammi R&B star The Weeknd nih Covid-19 zawtnak dohnak caah Scarborough khua ah $500,000 a hlut.\nCanada ram ah a ummi Scarborough khua cu The Weeknd a chuahkehnak si i Covid-19 dohnak caah Scarborough Health Network (SHN) sinah $500,000 a hlut.\nA hlutmi tangka cu online in XO tazeih cuang hmai huh (face mask) a zuarmi in a hmuhmi a si.\n“Atu bantuk pulrai um caan ahhin a rak ka cawmkengtu khua bawmhchanh hi a biapi tuk,” tiah The Weeknd nih a chim.\nSHN nih Covid-19 a dohtu sibawi, nurse pawl bawmhnak ca le Covid-19 dohnak ah a herhmi ventilator, ICU ihkhun, monitor, PPE le a herhmi thilri cawknak caah COVID-19 Emergency Fund a tuah i minung 3,500 nih $2.7 million leng an hlut cang hna.\n“Canada ram i miphun kan i cawh dihmi nih hin Canada ram a thatnak a langhter. Mah lak ah Weeknd bantuk hna kan rak ngeih hi cu kan vanttha tuk hringhran.,” tiah SHN i president and CEO Elizabeth Buller nih a chim.


United Nation (UN) Nih Kawlram Kong Achimmi Cu Mipi Thachiatnak Lawngte A Si. – The Chinlung Post\nKawlram ah ei-din le tangka dirhmun a tha lo, Caan sau a rauh hlanah mipi tampi rawltam in an um te men lai tiah UN nih a chim. World Food Programme (WFP) nih a chimhningah tuhnu thlathum in thlaruk hrawngah cun mipi sing 3.4 hrawng nih ei-din kongah harsatnak an tong te lai i, Khuapi um mi hna cu riantuan ding an ngeih lo caah meh-hang man a kai te lai i, an dirhmun zong a chia chinchin te dingin ruah a si.\n“Mi tamtuk rian an sung , ei le din cawknak zong an ngei ti hna lo, an tuarnak sihnalh ding le an ei le din dirhmun a hlan kanh in timhtuahnak ngeih dingin hmalak zokzok a hau” tiah Country Director Stephen Anderson nih a ti.WFP nih a chim ningah February thla dih lei thawkin facang man cu 5% le chiti man 18% a kai. Yangon ah chungkhar tampi cu rawl ei lo hna in an um, leiba zong an ngeih ngai cang hna caah Agency nih hmalak nak auh in mipi 3.4 million tanpi nak caah Dollar 106 million a hal cang tiah a ti. Ralkap nih uknak a lak hnu ralkap uknak a duh lo mi lamzawh mi mipi hna cu ralkap nih a kah/thah\nmi hna hi 700 leng an si cang.\nMah buainak ruangah ramchung Bank hna cu khar a si i, bank in tangka chuah khawh a si lo,chawlehnak a buai ngai cang. Mi tampi cu ramdang um mi an chung le tangka rinh in an um. Thil lut le chuak a dih i, riantuannak hmun (factory) tampi khar a si caah World Bank nih a ruah ningah 2021 kum Myanmar ram GDP cu 10% hrawng in a tla te lai tiah a ruah. Ralkap nih uknak a lak hlan ah Kawlram minung 2.8 Milion nih ei din a harsa tiah WFP nih a ruah mi a si.


Hi Kong Hi CNLD Lutlai No Than Kap, Ngai Sak Le Zo Zam zong Thei Hna Seh – Chin World News Evening\nVote Buan ah Pu Van Thio zuamcawhtu ding cu zangfak na va si dah. Zeica tiah vote khat zong na hmu lai lo. A tuin i țah sia ko. Henry Van Țhio hlei a ho dah vote pek ding a um ti? Henry Van Țhio nih teinak a co zong ah Vice-President cu a si ti lai lo tiah a ti tu nan um. A si lai le si lai lo cu kan hngal lo nain Hlutdaw palai level lawng cu a si lo hrim a fiang.\nPyitaungsu Vuanci paoh cu a si thiam ko lai. State caah aa cuh si cun Chief Minister a si lai. USDP pawl can tu ah khan nan duh cun CNLD in ai awh hna u. Henry Van Thio zawn ahcun aiawh kho tu an um lo. CNLD nih cozah ser tiang a țhawng ahcun Hakha caah tampi rian a țuan duh lai lo. Project um paoh saruh cuh in peng kip an i cuh lai. A si kho lo. Hakha i Head Office an ser lomi nih an i cuh tuk te lai ding a langhter ko.\nNain Lai party an si caah hmun tlawmpal ahcun an tei ve cu a herh ko. Hakha i Head Office an chiah lo chung paoh cu CNLD nih cozah an tlaih lo nak ding ah Hakha le Thantlang nih kan NLD cakei Zo Bawi, Cakei Van thio tibantuk kha i chuah zungzal ko hna u sih. Hakha in CNLD nih a tambik pa hnih lawng tei seh law, Pathum cu Cakei Zo Bawi le a nau le caah. Thantlang in CNLD nih pahnih a tam bik ah tei seh law, a dang pahnih cu Cakei Van Thio le nau caah.\nPeng dang kong ah kan buai awk a um lo. Cuaithlai thiam in vote kan pek ahcun Chin Cozah ah Hakha sertu an chuah zungzal ko lai. Pengdang ahcun NLD zong, USDP zong, CNLD zong nih zei ti paoh in vaa tei hmanh hna seh law, Hakha Lungpi caah lai a rel tuk lem lo.Hakha le Thantlang nih Vote thlakning kan thiam ahcun Hakha le Thantlang sersiamtu lutlai,huham ngei Cakei kan um zungzal ko lai. Hi ti ka chim tikah pengdang le fimcuh nih cun hakkauh le duhfah a si tiah a ruat mi nan um lai.\nNa ruah ahcun mihrut taktak na si. Na hruh lo cun nang mah kha mi haukau le duhfak cu na si. Ziah Hakha Chin State Capital a si mi nih zei ruangah Kanpalet Budget he nan tahchunh peng. Kei mah le bang bawi ning law Vawlei cung kalphung taktak bak in hi nak in Hakha Budget ka sanh rih lai. Capital caah a niam tuk rih. Hi hmanh hi saruh chuh in chuh a kan duh rih mi peng an um. Kha bantuk cuh duhnak lungput hrim an ngeih ti lo nak ding ah piat tein hrilh fiah si loin hrilh phomh ding an si lai. A ho paoh nih Capital le Town cu budget tlawmte si loin tampi aa thlau cu an hngalh ko teh.\nHakha timi hi Capital si loin Town pakhat dirhmun bantuk in savo phawt an duh a si. CNLD lutlai No Than Kap, Ngai Sak, Zo Zam zong nih hi kong hi thei hna seh. Hakha hi Kanpalet he zei tik hmanh ah le zei kong hmanh ah thahchunh hna hlah seh. Mindat he zong tahchunh hna hlah seh. Tahchunh nan duh cun Hakha tel loin a dang pawl kha i tahchunh ko hna seh. Hi kong hi zei party paoh nih thei hna seh. Cattial tu: Mang Lian


Kawl Ralkap Nih An Hman Mi Tluak (Strategy) Mipi Nih Kan I Fian Dingah Abia Pi Tuk Mi\nMain Editor June 22, 2021 Leave a Comment on Kawl Ralkap Nih An Hman Mi Tluak (Strategy) Mipi Nih Kan I Fian Dingah Abia Pi Tuk Mi\nKawl ralhrang hna nih an hman mi thluak (ngian)strategy cu hriamnam ngei lo mipi harnak pek phun hi asi. KIA he ral an I tuk tikah , Kachin ram chung I khuate pawl cu mei in an khangh dih hna.\nkhuami pawl cu atlaih hna i fak taktak in an hrem hna, cun khuami hna thilri vialte cun an chuh dih hna I an lakkhawh lomi pawl cu an hrawh tak dih. Kachin mipi pawl cu KIA an um ruangah hin Kachin ram chung I inn le Lo kan hrawh hi asi tiah an ti hna. KIA he cohlaang hna hlah u, KIA nih harnak an I pek hna hih an ti hna.\nKNU he an I kah le cang ka in Kayin khua pawl cu mei in an khangh hna, Khuami sualnak ngei lo pawl cu an tlaih hna I an hrem hna I an thah hna, khuami thilri an hrawh dih an fir dih. Ralhrang nih cun KNU an um ruang ah Kayin ram chung khuapawl mei in ka khangh, cu caah cun KNU he hi cohlang hna hlah u I pehtlai hna hlah uh,KNU pawl nih harnak an in pek hna hi thei uh. Nan khua pawl mei in kan khangh mi hi Ralkap pawl thiam lo asi lo an ti hna.\nHriamtlai sual an puhhna I Mipi nih hriamtlai hi doh hna seh ti hi an thluak(strategy) cu asi. AA he ral an I doh zong ah hi bantuk thiam thiam hin an ti hna. Rakhine Khua mei in an khangh I AA an um ruang ah an ti hna.\nAdang deuh chim rih ah cun Daw Aung San Suhkyi Inn aum ruangah College lam aning pi in an kham dih mipi nih Daw Suh hi rem lo in um hna she ti bantuk khi asi. Atu zong PDF he an I kah cang caah Khuami Inn an khangh hna I PDF ruangah asi ralhrang nih khangh kan duh caah asi lo. cu ralhrang pawl nih Hriam a tlai lo mi mipi bak an kah hna I, hihi kan theih ding ah abiapi tuk mi asi.\nHriam tlai lo mipi kha an kan kah lai I, PDF ah ka ruah hna or PDF an um ruang ah a ti lai I, mipi nih PDF hi tha pe ti hna hlah set ti hi asi. An tuah mi hi atu tein theih cia ah abiapi ngai. Source: Chin Knowledge Media page\nHliamhma Apu Mi PDF Hruaitu Pakhat An Thahning Cu Afak Bak →\n← UN Tonnak Ah China Nih Myanmar Kong Cu Chim Lengmang Ti Lo Dingin An Ti


Thawngtha Tuk: Model Htar Htet Htet Sinah Bawmhnak Tam Taktak An Hlut – The Cherry Par\nThawngtha Tuk: Model Htar Htet Htet Sinah Bawmhnak Tam Taktak An Hlut\nNihin June 13, 2021 ni tiang ramleng lei in bawmhnak phaisa a chuak cangmi a si. Hi bawmhnak hi ramleng um Kawlram mipi nih bawmhmi le kholhmi a si, tiah thawngtheih a si. Hi kong he pehtlai in Model Htar Htet Htet nih a si khawh tawk in ramleng ah bawmhhalnak le cawlcanghnak a tuah, tiah a chimmi zong an um. Model Htar Htet Htet cu kan theih cia bangin Ralhrang nih uknak hramhram in an lak hnu ah a model sinak vialte kaltak in ramlak ah hriamtlaih dirhmun ah a um ve cangmi a si.\nModel Htar Htet Htet hi abik in Karen National Union (KNU) hriamtlai phu sinah training a kai, tiah biathli a chuak nain, hihi aho hmanh nih thawng fiang theih khawh a si lo. Amah Model Htar Htet Htet a cawlcanghnak hmanthlak tete zohnak in KNLA hriamtlai phu nih umhmun an khuarnak ah a si ko, tiah lunghrinhnak menmen in KNLA hriamtlai phu sinah raltuk thiamnak training a kai, tiah rak ti cio a si.\nNihin June 13, 2021 ni tiang ah Model Htar Htet Htet sinah ramleng in phaisa kuatmi hi ram 7 in a si, tiah amah pumpak bak nih a tarlangh. Hi bawmhnak hi a tam ngai ko, nain bawmh herhmi thilri pawl a tam tuk rih caah hi nak in tam deuh in bawmhchan khawh rak kan zuam uh, tiah nawlnak le halnak a tuah chap rih. Tlangcung hriamtlai le ramlak ah um in hriamtlai cu a har ko lai, thilri an herhtuk mi zong a tlamtling lomi a tam pi ko lai.\nRamleng in phaisa a thawhtu hna, Japan, Korea, UK, Thailand, Australia, Singapore le American ram hna an si. A tanglei ah a zat zong langhter chap a si. Japan 791,936¥, Korea 23,700,000W, UK 1400£, USD 1,956, Thai 115,000B, Australia 1,700 AUD, Singapore 30,000SGD.\nHi bawmhnak vialte hi a herhnak hmunram paoh ah a rauh hlan ah kan kuat dih hna lai. Bawmhchan ding zong an herh tuk rih ko. Crypto Currency Binance zong in USDT ah hlut khawh thiamthiam a si. Singapore, Malaysia , Thailand le ramdang dang zongin hlut khawh a si. PayPal Acct. pek khawh thiamthiam a si. Bawmhchantu pumpak nan cung cio ah lunglawmhnak tampi kan ngeih, tiah a donghnak a chim chap. Tuzan Mah Shwe Moe he Korea Zoom Meeting ah Korea ram ah a ummi a hluttu pumpak he zong kan iton kho lai, tiah kan i ruahchan, tiin a tarlangh.\n← Ralkap Chung An Kuai Te Kho Men\nZualko: Rev. France Khenglot (Evangelist) Nih Mual A Kan Liam Tak Ee →


Kaya Biakinn SAC Ralhrang nih an Kah, Minung 4 an Nunnak a Liam – Hakha Cherry\nNihin zinglei sml. 1:00 hrawng ah Kaya ramkulh, Lwaikaw peng, Kayanthayar khua i Roman Catholic biakinn cu SAC ralhrang nih bomb in an kah caah a chung ah aa thupmi nu 3 le pa pakhat an nunnak a liam.\nMay 23 zaanlei thawk in SAC ralhrang nih Lwaikaw khua cu raldohnak Tank le motor tampi in an kal hnawh i, khuachung ah meithal kah thlorh in an kah len.\nMay 23, Kaya ramkulh chung kahdohnak ah SAC ralhrang 40 hrawng an thih hnu ah atu bantuk in SAC ralhrang nih thazaang tampi in an rak fuh hna hi a si.The Chin Journal\nMay 24, Yangon Photo-CJ\nThantlang SAC Ralbawi nih Voi 2 na Kan Kah Cang tiah TBC Mino Sin ah Chim .Nihin (May 23) Zarhpi zing pumh dih ah Thantlang Baptist Church (TBC) mino le SAC lei biaruahnak an ngei i, voi 2 bak na kan kah cang tiah SAC ralbawi nih a chim.\nNihin tonnak ah aa telmi pastor pakhat nih, “Pumh pah biaruah kan in duh hna a kan ti. Asinain, pumh lio ah cun a si kho lo kan ti i, pumh dih tu ah mino Choir Bu he biaruahnak kan ngei hna,” tiah The Chin Journal ah a chim.\nAluancia May 5 ah khan Thantlang-Hakha karlak ah SAC ralhrang pawl kah an rak tong. May 6 ah Thantlang ralkap nih Thantlang upate tonnak an ngeih hna i Thantlang mino pawl kan cawnpiak hna u tiah an rak chimh hna.\nCDF-Hakha nih “Kanmah nih Thantlang-Hakha karlak ah SAC ralhrang kan kah hna,” tiah cathanh an rak chuah.\nNizan (May 22) zaan zong ah Thantlang ah bomb puah thawng le meithal kah thawng pawl a thang len. Asinain, nizaan bomb puah thawng le meithal puah thawng kong ah ahohmanh nih kanmah tuahmi a si, tiah an chim rih lo.\nMay 6 tonnak lio ah Thantlang upate nih, “CDM a tuahmi pawl tlaih loin um le nan tlaihmi minung pawl vuak len loin nan um ah a ttha lai. Aruang cu Laimi cu meithal tampi a ngeimi kan si i, sa zong a kap lengmangmi kan si. Meithal konglam a theimi kan si. Cucaah, nanmah lei nan daih lo ahcun Mindat ah a chuakmi thil bantuk hika zong ah a cang lai lo ti khawh a si lo,” tiah Thantlang SAC cu an rak chimh hna.


NLD ANGKI CAWKNAK AKA CHIM KHOMI NAN UM MAW – The Chinlung Post\nSeptember 10, 2020 admin Lenhloi 0\nRampumpi hi NLD nih term khat cu hruai rih ko hna seh law ti ka duh. Keimah pumpak le chungkhar in siseh, kan khua te kong in siseh ka zoh in ka ruat lio ahcun NLD hi ṭanh ding le tlaihchan ding a um hrim lo ti ning law ka palh lai lo, a ruang chim ahcun chimh ding tampi ka ngei, sihmanhsehlaw ka chim duh lem lai lo.\nAsinain Kawlram pumpi le kan Chinram te zong a ṭhancho ve cang ning le kan hna a ngam ve cang ning hna ka zoh tikah NLD cu ka ṭanh lo kho hrim lo. Mi cheukhat nih NLD an doh i an soisel an thangchiat len khi ka hmuh tawn tikah kei cu ka tuk a sum ngaingai tawn, fak deuh in kan chim ahcun mahhngalh lo nun a si ti tlukin ka ruah, Chinmi nihcun NLD hi a soisel ngam ding kan si rih hrim lo. Bawmhhalnak. NLD angki a ka ṭhenh kho nan um le a cawknak a ka chimh kho nan um ahcun kaa lawm ngai lai. Vote NLD 2020, Van Bik Sawmhal.\nRelchih Hmanh:NLD nih cun zeitluk rian an tuan len zongah thleidannak kan ngei lo tluk cio tein mipi kan bawmh hna khuakip bawmhnak kan pek hna i a za timi equality kha biapi an chiah lai. Minung pakhat cio kan dirhmun kha an zoh ti lai lo. Mirum an rum chin lai, sifak kan si a fak chin lai. CNLD nih cozah an tlaih si cun tluk cio tein kan bawmh hna timi lawng kha an tuak ti lai lo, mi pakhat cio dirhmun an zoh lai i tang a ummi kha an dawp cawi lai.\nMi pakhat a dirhmun biapi chiahnak (equity) he rian an tuan lai. Mi niam pa zong mi sangpa he an dirhmun aa khat lai. Sifak le mirum kan dirhmun aa khat lai. Mi hmuh kan hmu ve cio lai. Cucaah cun mi hmuh hmuh ve, mi theih theih ve na duh ko si cun CNLD vote rak pee By Tluang Ceu Thang\nRUAH LOPI IN BOCHANMI REV. PAUL TUM CEU NIH A KAN LIAMTAK


Cristiano Ronaldo thlentu ka si timi hi ka ruat bal lo - Huapzau\nCristiano Ronaldo thlentu ka si timi hi ka ruat bal lo\nHuapzau 3 weeks ago\nReal Madrid player Vinicius Junior nih cun Real Madrid caah kawl khumh tam bik thlentu asi ruang ah pressure zeihmanh a um lo tiah a chim.\nKan thei bantukin Cristiano Ronaldo cu kum 9 reng lo Real Madrid caah a chuih i, Aluancia season ah khan Real Madrid a chuahtak i, Serie A club ngan Juvnetus lei ah aa tthial.\nCristiano Ronaldo nih Real Madrid a chuahtak hnu ah Real Madrid cu an cawlcangh ning a chia kho taktak, manager zong an thlen tam ngai. Zidane nih Real Madrid a chuahtak hnuah Spain coach tthing asimi Julen Lopetegui nih cun Real Madrid cu a zohkhenh colh.\nReal Madrid lei nih Julen Lopetegui cu caan tlawmpal an ttuan ter hnu ah an chuahter tthan, Argentine Santigo Solari cu coach caah an lak tthan. Thla tlawmpal Real Madrid a zohkhenh tthan hnu ah an chuahter tthan. Zidane cu coach caah an lak tthan.\nReal Madrid lei i Zidane a kir tthan hnu ah cun, Real Madrid cu zuamnak dangdang ah an rak tla cang, Champions League le Copa Del Rey an an tla i, La Liga zong ah ruahchannak an ngei ti lo.\nVinicius hi Cristiano Ronaldo nih Real Madrid a chuahtak hnuah Real lei ah a rak lut colh ve, puai 31 a chuihmi chungin kawl 4 lawng a khumh kho.\n“Ronaldo cu Ronaldo asi ko, club legend asi i, aho hmanh nih an tuah bal lomi a tuah. Nain, amah thlentu ka si timi kha ka ruah bal lo. Bawlung chuih ka duh i, Real Madrid cu bawmh ka duh” tiah Vinicius Junior nih AS sin ah a chim.\n“Ka tawnmi he cun, ka caah cun caan ttha taktak asi, Flamengo caah ka chuih ning a ttha ngai, ka tthancho tuk”\n“Thla 3 chung Real Madrid lei ah fak piin ka chuih, ka caah cun a ttha ngai i a bikin vawlei cung club ttha bik Real Madrid i ka chuih khomi zong ah hin kaa lawmh ngai” tian kum 18 asimi Vinicius Junior nih a chim.\nPlease Like Us OUr Page (Chin Football.com).\nSelena Gomez-i pawh swimsuit sen nen Mexico ah a nalh hle PICTURE EXCLUSIVE\nSelena Gomez chuan swimsuit sen nen a a thlalak chu Instagram lamah a post a a nalh leh hle. Kum 26 mi Selena Gomez i hian Zirtawpni khan Instagram lamah a thlalak nalh tak tak chu a post hlawm a, […]


Donald Trump Uar Tu Pawl An Thinhung Tak Tak Cang Hi. – Kawltu Team\nDonald Trump Uar Tu Pawl An Thinhung Tak Tak Cang Hi.\nDonald Trump uar tu pawl an thinhung taktak cang hi. A tu hi Arizona vote rel nak hmun ah Trump uar tu mipi taktak an chuak cang. Trump uar tu pawl nih hi Election hi i hlennak a si tiah an au len cang, a linsa ngai cang. A tu hi Donald Trump zong a thinhung taktak. Kan theih cio bantuk in Donald Trump hi diknak a duhmi asi caah thil diklo taktak le i hlennak i kal pi hi a duh lo taktak mi asi. Tutan election ah hin voter fraud an um tiah a lungtlin lo nak cu a langhter peng.\nTrump Uar tu pawl tampi cu Maricopa County Tabulation and Election Center (MCTEC), in Phoenix, Arizon ah an chuak cio hna i hi election hi i hlen nak a si tiah an au len. An duh lo nak an langhter. Arizona lawng an buai lo. New York zong ah palik nih minung 50 bak an tlaih cang. Portland zong ah minung 10 an tlaih cang fawn. A buai ngaingai.\n(Mah capar hi van rel chap) Machigan cu an buai ngai cang. A tu hi Vote rel nak hmun Detroit cu mipi nih an hmuh khawh lo nak ding ah a lenglei in block dih a si cang. Palik pawl cu an i ralring bak cang. Poll watchers pawl cu ballot rel nak hmun area ah luh dih an i tim asinain Palik pawl ralring tein an ven ve peng. Protestor pawl nih an vote rel lio mi cu rel ti lo ding bak in an ti hna.\nHi buainak kong hi Donald Trump nih tunai te a van share mi asi. Mah ti hin Trump nih a chim,”Detroit Absentee Ballot Counting Chaos, Blocked Windows and Observer” tiah vote rel nak hmun Detroit cu a buai ngaingai nak kong a van langhter. A ruang bik si dawh a simi cu a hram thawk lei ah Trump nih a tei ngaingai a sinain a dongh lei tu ahcun Biden nih a van tei diam. Mah ruang ah hin a si kho.\nMatt Finn, Fox News producer nih mah ti hin a chim, “thlalang cheukhat pawl hi block dih an si. Mi cheukhat pawl cu zeiruang ah dah an block timi ka hal hna i, fiang tein aa ka let kho mi an um lo. Poll workers cheukhat pawl nihcun hi room ah hin republican le Democrats pawl an thil tuah ning a fair tawk lo tiah an ka chim” tiah a tial.\n← Saram Maw Tiah A Hawipa Nih Meithal In A Kah I A Nunnak A Liam…\nMizoram Prophet Mimi nih 2020 US President Ding a Phuan Cang. →


BIATHLI VIALTE AN PHUAN DIH, RALHRANG NIH AN THANH DUH LO BAK LO MI – The Chinlung Post\nJuly 22, 2021 admin Military 0\nRalhrang kawlralkap nih biadik an thuhmi an phuan piak cang hna. Ralhrang kawlralkap lei nih nifatin thanhnak an tuahmi ah an mah ralhrang kawlralkap dirhmun pakhat hmanh an langhter lo. Asinain Myanmar Now nih dotthletnak atuahmi a phuan dih. Mandalay, Naypyidaw le Yangon siseh Mawlamyine ah a ummi ralhrang kawlralkap bawi dirhmun hna atanglei bangin a langhter.\nRelchih:Nizan I Kahnak kong: Kalay PDF lei nih thawngpang fiang an thanh cang. Nizan Kalaymyo Tahan ah ralhrang kawlralkap le Kalay PDF i kahnak kongah Kalay PDF lei in thawngpang fiang an langhter cang. Nizan zanlei suimilam pariat hrawngah Kalaymyo Tahan Sunflower inn lam le Wesly sizung karlak, Bogyoke lampi ah a ummi ralhrang kawlralkap hna an umnak hmun cu Kalay PDF nih an kah hna.\nHi i kahdohnak ah ralhrang kawlralkap lei in a tlawmbik minung pahnih an nunnak aliam i, Kalay PDF lei cu hliam a tuarmi le a nunnak aliammi an um lo. Tlamtling tein kan umnak hmun le hma ah kan kir tthan kho tiah an langhter. Hi i kahnak ruangah Tahan mipi hna cu an lau ngaingai hna. Asinain mipi lei in hliam a tuarmi le a zaammi an um lo tiah theih a si.


Breaking : Dr. Fauci nih America rammi ralrinnak a pek, ttih a nung taktak mi caan kan phan telai. – Thechinlungnews\nBreaking : Dr. Fauci nih America rammi ralrinnak a pek, ttih a nung taktak mi caan kan phan telai.\nSibawi minthang Dr. Fauci nih Americans mipi ralringnak a pek hna i a chim mi cu American ram ahcun ” a har taktak mi le ttih a nung taktak mi caan kan phan te lai caah , a tu ahcun US mipi nih chim ngai te le ralring tein kan um a herh cang, school paoh siseh, zung le company ah siseh chim ngai tein Mask hman dih ding in mipi sin ah theiternak a tuah.\nMask le social distancing tha tein kan hman le kan i ralring paoh ah US coronavirus case thar a ttum, cu caah mipi i ralring ko hna usih, cu ti kan tuah lo ahcun US ram cu hi nakin fak deuh in Covid-19 kan tuar te lai, ttih a nung tuk hring hran tiah a chim.\nUS ram cu mipi a zalen tuk caah , mi cheukhat cu a duh paoh in an um khua ansa, mask zong hman an duh lo, khat lei ah lamzawhtu hna nih mipi pumhkhomh mi thil an duh paoh in an hrawh, mask hman duh lo ruang hna ah buainak an chuahpi caah hinak in fak deuh in covid-19 nih a den kho mi a si tiah Dr. Fauci nih mipi ralrinnak a pek. USA Today.\nBe the first to comment on "Breaking : Dr. Fauci nih America rammi ralrinnak a pek, ttih a nung taktak mi caan kan phan telai."


Israel le Palestinian hna cu Al-Aqsa Temple Mount anrak icuh than cang mah buainak nih hin Middle ah zei dah achuahpi hawi lai?, – Kawltu Team\nIsrael le Palestinian hna cu Al-Aqsa Temple Mount anrak icuh than cang mah buainak nih hin Middle ah zei dah achuahpi hawi lai?,\nTemple Mount Al-Aqsa Mosque hi Israel le Palestinian Muslim pawl buainak hramthawh bik arak si tawn cang khi asi, Nizan ah khan Prime Minister Naftali Bennett nih fast day Tisha Be’av, hman pah in Jewish minung 1,700 hrawng cu, Al-Aqsa Mosque ah luh khawhnak nawl arak pek ko khah.\nAsi nain East Jerusalem ah hin Israeli palik hna nih, Palestinian mipi khamnak caah, tear gas & rubber-coated steel bullets hna anrak hmang, Jewish pawl an luh ve khawhnak hnga venhimnak cu, Israeli palik hna nih Muslim worshippers pawl an thawl/dawi hna khi asi.\nJewish hna nih atubantuk in aluh hlan ah Palestinian mino hna nih Temple Mount chung ah Israel Palik hna cu lung he anrak sep cang tiah thei asi, Al-Aqsa Mosque & the Dome of the Rock shrine hna hi Muslim pawl hmun thianghlim an timi asi, Israel ram chung ah a um ruang ah ah cun, an buai peng nak cu arak si.\nIsraeli Prime Minister Naftali Bennett nih Jewish hna caah, Temple Mount ah thlacam khawhnak a pek, Waqf & PA hna nih an soisel bak ve, Jewish hna hi Tourist bantukang long in kalnak sianh piak khi asi.\n← Russian President Vladimir Putin nih an hriamnam ngeih mi zeitluk in dah athat timi cu Vawleipi hmai ah “Navy Show” nak atuah,\nAfghan le Taliban idoh kahnak cu ceases fire ding ah itawnnak an ngei, nain zei hmanh tlamtling tein ceih mai kho asi lo, →


Maradona ruak cungah hman aa thla tu pa cu tazacuai an timh – Chin Celebrity\nMaradona ruak cungah hman aa thla tu pa cu tazacuai an timh\nNovember 28, 2020 chincelebrity.com INTERNATIONAL 0\nDiego Maradona ruak cu thlanmual ah vui dingin an kalpi hnuah, thlanmual zohkhenhtu pathum nih a ruak cu hman an i thlakpi caah Maradona sihni le chungkhar nih tazacuai an timh tiah theih a si.\nThlanmual zohkhenhtu Diego Molina nih Maradona ruang cungah kutpi tun in hman aa thlakpi hnu ah, a riantuan hawi Claudio Fernandez le a fapa Ishmael zong nih Molina tuah bantukin anbtuah ve i Maradona ruak cu hman an i thlakpi ve.\nCu hmanthlak cu social media cungah a hung kai tikah Argentina mipi le Maradona thapetu hna le a chungkhar hna cu an thin a hung ngai ngai. Cun thlanmual zohkhenhtu hna zong cu an rian an phuah colh ve hna tiah theih a si.\nClaudio nih Argentina Radio 10 hmangin mipi sinah le chungkhar sinah ngaihthiamnak a hal, “Ka tuahsernak nih mi tampi an thin a hunter hna ti ka hngalh. Rak ka ngai thiam u law” tiah a chim. Cun micheukhat nih “kan in thah lai” tiah an ka hrocer ti zong a chim chih. Cun, “Hi hmanthlak hi keimah phone in thlakmi a si lo. Atu bantuk hin social media cungah an ka phozar ding ka ruat bak lo” tiah Fernandes nih a chim.\nMaradona sihni nih, “Maradona a nun lio zongah naihniam ngai in kan um. Atu bantukin a ruak cungah zoh dawh lo thil a tuahtu hi a tuahsernak aa ngaichih hlanlo ka cawlcang lai” tiah a chim.\nDaily Mail, The Standard News\nIndia cozah le lothlo pawl buainak\nKachin ram Thlaithar puai hmanthlak an i dawh tuk


Dr. Ms. Yang Hee Lee Le ICJ Biachah Nak: Kawlram Nih Tlangcung Mihna Le Rohingya Sinah A Buarmi Nuhrin Covo Le Cihhmih Timhnak Kong Hlathlai Ding In UN Nih ṭuanvo Pek Mi Asi – Chin World News Evening\nDr. Ms. Yang Hee Lee Le ICJ Biachah Nak: Kawlram Nih Tlangcung Mihna Le Rohingya Sinah A Buarmi Nuhrin Covo Le Cihhmih Timhnak Kong Hlathlai Ding In UN Nih ṭuanvo Pek Mi Asi\nJanuary 23, 2020 Salai Van World News\nDr. Ms. Yang Hee Lee le ICJ Biachah Nak: Provision Measure timi Lakhruak Lairel nak nawl pek locu: Genocide le Nuhrin Covo buarnak Ka Amen tinak asi ati. Kawlram Nuhrin Covo le Genocide kong ah UN Nawlngeitu Luzik (ကုလသမဂ္ဂရဲ့ မြန်မာနိုင်ငံဆိုင်ရာ လူ့အခွင့်အရေး အထူးကိုယ်စားလှယ် Yanghee Lee) asi. NLD Cozah nih Kawlram lutnak nawl an pe lo. Azaka zong thlenpiak ding ah UN ah caa an chiah (Pi Ci tenih). UN nih Kawlram Report cu an cohlan piak hna lo. Tuzawng Bangladesh lei ah a kal, Kawlram ah lutnak nawl aum lo caah. 2014 in nihin tiang Kawlram Nuhrin covo le Genocide Lairel nak nawl an pek mi asi (UN nih).\nKawlram nih Tlangcung mihna le Rohingya sinah a buarmi Nuhrin Covo le Cihhmih timhnak kong hlathlai ding in UN nih ṭuanvo pek mi asi. Bangladesh Khualipi Daka ah cu rianṭuan in aum lio asi. Nuhrin covo le Genocide an buarnak fektertu tehte hna kha ṭha tein kilven ding. Cazin ah khumh dih ding asi lai. Abuar tu Misual hrim kha Cazin le tehte ṭha tein Chuah pi ding. Kawlram nih Zeihmanh asi bal ṭung lo tiphun in aapheh mi hi Hmailei siding in thazang apek tu le lamhruaitu bantuk asi. Theihhngalh terlo in an I umter mi hi thazang pek asi lehlam.\nICJ nih Lakhruak Lairel nak umseh tiah Biachah asi ahcun Cihhmih timhnak le Cihhmih thahnawn nak ngawl ter ding ah a ṭhabik mi lam asi lai. Kawlram nih an tuah tak tak maw ti le an chimh mi le antuahser mi aarup maw ti zong kha Ramkip nih zoh le ngiat peng ah a ṭha lai. Cu locun an depde tuk I mi an kan dehcawh lai Kawlzia cu tiah fak tuk in a phawm ko hna hi. Hlan ahkhan cun an I pheh peng I tu zu a ngah ti lai lo. Kawlram nih An ram lutnak nawl an ka phih mi hi an mah dakaw an fak chin chin, An theih thiam lo ah hin Sivang tuk an si.\nNiki Diamond: Fortify Rights – Nuhrin Covo Ralhau phu: Nuhrin covo buarnak le kongkau vialte Kawlram Cozah kan chimh dih cang hna. Caa zong kan pe dih cang hna. An ngaih duh lo mi le an cohlan duhlo mi cu Adik mi Cozah le Mipi Cozah an si lo tinak asiko. Azapi tein zulh dih u kan ti hna lo. Acheuchum tal hi zulh uh law cohlan uh kan ti hna zong ah, an duh hlei lo. ICJ an kal zong zeihmanh a theih lo bantuk tein an I umter khawh I an hmur tleu ziziar tein an I phiah khawh fawn. Ralkap he I remh ṭhan nak duh ah Justice timi Dinfel nak kah kaltak in Chin Daniel I Thuphan tu kha an va chimh deuh. Nain Justice timi dindei nak cu lih he khua asa kholo ticu nihin ICJ biachah nak nih fiangtuk in a chimphuan cang. Misual Ralkap hna Khumzual in thildik loin an chimh sual caah mual an pho nak hi asi bik ko.\n2018 October ah Ms Yang Hee Lee chimh mi kha hnawn in Midang thlenpiak an timh ahkhan an hrawkhrawl mi kha ratheih cia asi cang. Dr. Yang nih Bangladesh aum chung ahchin ICC (နိုင်ငံတကာရာဇဝတ်ခုံရုံး ICC) lei cachuah pi ding zong rian pek asi ṭhan. A czain le akhawmsuat mi vialte ICC ah a chahn te hna lai. UN Security an palh nak bik cu Kawlram Azitzut le Dantat ding ah ICC tuan tein an rak ap lo kha apoicem mi cu asi. UN Biakam nak le Geneva Convention Vennak le Kilkam nak caah ṭhabik mi cu UN nawl le Power vialte ICC kut ah pek dih hi asi. UN security nih Kawlram kong cu ICC ah an ap khawh nak hnga biatak tein ka bawmh hna lai. (Dr.Yang).\nMipi Cozah le Democracy aduh mi Cozah nih Kawlram caah International Ad-hoc Tribunal an tuah rih lo mi hi ka khuaruah ahar bik mi asi. Rohingya hna Tlungṭhan awk asi khawh rih lo nak cu: Nihin tiang Ral I doh zungzal asi. Zalon tein Umkal nak nawl kawl Cozah nih an pe rih hna lo. NVC timi miphun sinak a deu an pe mihna hi a zualbik mi asi. Hi ruang ah Rohingya tamdeuh hin kir anduh lo nak cu asi. Kawlram hrim hrim hi Ralzam hna tlung ṭhan awk ah Ready si hrim lo. Amankhan mi Policy le Phungphai NLD Cozah nih an ngeih kho hrim rih lo.\nRalzam buk um mi hna sin ah le an Hruaitu hna sin ah Lawmhnak bia chimh. Thildik (Justice) le Dindeih nak caah UN le Vawlei theihhngalh in nan cawlcang nak le nan aw-an cung ah kan lawmh tuk hna. Hmai lei zong ah dindeih nak ah Ṭanrual ṭi zungzal ding in kan sawm hna. (Ms.Yang Hee Lee). Saya Rung Kaw\nThiland Mirumpa Nih A Darling Nu A Thah Hnuah A Cungah Ah A Tuahmi Thil Cu Tuksum Taktak


Ralzam Ruang Hakha Peng Haiphai Ah Ai Dor Lio Mi Pastor Nu Dawtpar A Thih Ning Cu Chungkhar Ca Ruah Piak Ah Lung Fah Celh Si Lo E – My News\nRalzam Ruang Hakha Peng Haiphai Ah Ai Dor Lio Mi Pastor Nu Dawtpar A Thih Ning Cu Chungkhar Ca Ruah Piak Ah Lung Fah Celh Si Lo E\nadmin May 3, 2022 Leave a Comment on Ralzam Ruang Hakha Peng Haiphai Ah Ai Dor Lio Mi Pastor Nu Dawtpar A Thih Ning Cu Chungkhar Ca Ruah Piak Ah Lung Fah Celh Si Lo E\nKahdohnak ruang ah Hmandaw khua in Hakha Peng, Haiphai khua ah a zaam mi ralzaam minung 3 le khuami pakhat hna cu 2022 May 3, suimilaam 2:30PM hrawng ah an inn chung ah teek nih a tlak hna i Pi Dawt Par a nunnak a liam tiah thawng kan theih.\nPi Dawt Par hi Biaknak lei mission rian a tuan lio mi a si i kahdohnak a chuah hnu ah Hmandaw khua in Haiphai khua ah zaam ve mi a si. Teek nih a tlak hna kong he pehtlai in khuami pakhat nih, “Teek nih a tlak mi hna hi an dihlak ah pali an si. Teek a tlak lio ahhin an inn chung ah minung tam ngai an thu ko. Pali dat nih a tlaih hna i pakhat nunnak a liam. Nunnak a liam mi hi inntang ah a um lio a si. Dat nih a tlaih le cangka aa hrim khawh than ti lo ca ah a liamnak hi a si,” tiah a chim.\nMinung 3 chung ah Pi Dawt Par a pasal hi a lu a kuai i a dang pahnih hi an i hrim kho than tiah theih a si.\nHaiphai khua ahhin ralzaam chungkhar 61, minung 281 an um tiah theih a si.\nA TU LAIMI NIH RALHRANG KAN DOH MI HI KAN MAH LAIMI CA AH MAW KAN DOH NLD NIH COZAH AN TLEIH THAN KHAWH NAK CA AH DAH KAN DOH →\n← SAC Ralhrang Pawl An Ci Hmih Dih Ding In Yangon Ramṭhen Dohthlen Nak A Tuahtu Phu 14 I Fonh In Yangon UG Association (YUA) Cawl Cang Nak An Tuah Cang


Kawlram mipi alau ter tuk: Myawada Quarantine ah thil a cang mi cu tih nung tak tak\nCoronavirus ruangah vawlei cung ramkip buai dih a si, USA, Brazil le India cu zaangfah an si tuk cang. Fakpi in zumtu a si mi nih thlacam piak an her. Mah bantuk thil a cang mi hi minung nih kan duh lo bik a si.\nKaren State, Myawady khualipi ah um, khual a tlawng mi a rak tlung mi, Quarantine ah um mi minung 74 cu Zarpi zan lei rawl an ei mi, an ei sual caah siizung ah kalpi an si\nAn lakah mi 3 cu cu siizung inn ah chia an si i, a dang minung 71 hna cu lengah zohkhen an si. Mah bantuk in rawl an ei ruangah an cungah thil a tlung mi hi zeiruangah dah a si ti thei a si lo\nAn rawl ei mi le thil dang hna cu laboratory lei ah zohfel ding in kuat an si cang, a rau hlanah a ruang thei a si lai tiah zum a si. Mah bantuk in Quarantine Center ah um mi cungah thil a tlung mi nih kawlram a hninh ngai i, Qurantine Center ah um mi tampi zong tih ngai in an um tiah thei a si. Credit: RFA Burmese.\nBe the first to comment on "Kawlram mipi alau ter tuk: Myawada Quarantine ah thil a cang mi cu tih nung tak tak"


By Zasang Cinzah: Tulio Ah Urgent In Theih A Herh Taktakmi – Chin World News Evening\nBy Zasang Cinzah: Tulio Ah Urgent In Theih A Herh Taktakmi\nMarch 9, 2021 Salai Van Chin News\nBy Zasang Cinzah: Tulio ah urgent in theih a herh taktakmi cu: Media an si ah, pumpak in catial le post mi kan si ah CDM ah hruaitu min langhter le phuannak tuah bak lo ding a si. Ralkap nih ahodah CDM hruaitu timi an theih lo ding a biapi tuk. CHIN mi dihlak kha CDM hruaitu an si ko tiah an ruah a hau.\nTulio cawlcanghnak cu, ral doh lio, battle ground um lio a si caah himnak le teinak a biapi tuk. Abik in ram chung lei ca an taarmi kha, share loin copy- paste tu in nan timeline an taar cio u. Ahodah original taar tu a si tiah an theih lo ding a biapi fawn. Tulio ahcun kan ral pa pakhat tei lawng hi focus cio ding a si.\nRelchih: CDM Cawlcanghnak le Nu Hni! Sandah piahtu hna cu hriamnam an ngeih ve lo caah anmah le an thluak cio an hman ve i, ralkap pawl cu a phunphun i an doh ve hna. Mah lak ah nu hni zaar hi hriamnam phun khat in an hman ve. Rangoon khuachung Tamwe ah ralkap pawl khamnak caah nu hni an zaar i, ralkap pawl an rak doh hna.\nKawl phung ah nu hni hi a suar an ti. Nu hni tang i a lutmi cu an thawnnak huham a zor tiah an ruah caah pa a simi paoh nih nu hni tangah luh an duh lo. Mah nak in a pin deuhmi bawngbi chungnawh zong hman a herh caan an phan kho men. By Salai Lairamthang\nKhah! A riannak in nan hawi le sinah Share rak tuah ve zokzok uh!\nSalai Ngun San Aung a zaamnak kongah amah nih mipi sinah fianternak a von tuah cang


Lai Thuam he Lai Nungak Muidawh Tampi Hmanthlak – Chin19.com\nLai Thuam hi a rak idawh kho tuk. Lai thil hi lainu ta bak a si ti hi fiang tein theih khawh a si. A tanglei hmanthlak pawl hi zoh law Lai thuam le lai thil hi zeitluk in dah aa dawh ti fiang tein na theih khawh lai. Lai Thuam hi laimi lawng siloin vawleicung miphun dang dang zong nih an rak uar tukmi le dawh an ti tukmi thuam a si. Cucaah kan Lai thil thuam hi upat pe u si law, Lai nungak tampi zong nih biatak tein thanchoter hna u sih.\nLai Thuam he Lai Nungak Muidawh Tampi Hmanthlak. An i dawh khawh ning. Lai thuam he an i rem tak tak.\nNote: A karlak ah capar rel awk ka van chiah pah lai.\nMINO CAAH LAIMI NUPI KAWLNING THEIHTLEI\nLaimi kan pipu hna nih nupi-pasal an rak i kawlning hi zoh tikah an rak fim ngaingai. Ca taang khat hmanh cawng ttung loin zeitindah hi tluk in an fim khawh hnga ti hi ruah lo awk a ttha lo. Tuchun ni ah an tefa hna cu ca kan thiam, fimnak phunphun kan cawng kan ti nain kan tluklonak hna tampi a um. Caparsang kan cawn bu in kan Lai nunphung a sunlawinak muru tete hi thei chih kho usih law zeitluk in dah kan fim chinchin hnga.\nLaimi nih nupi phun li tiang ngeih khawh a rak si. Cu hna cu nuhrim, nutak, nuchun, nuthai ti an si. Nuhrim cu pa nih a tthit hmasabik mi nupi kha a si. Pa nih a duh ahcun nutak zongah a laak thai khawh. Nutak timi cu nupi taktak ca dingah chaw phuntling he tthit mi nupi a si. Nuchun cu tthit laak lomi innlak nupi sawhsawh a si. Nuchun fa nih ro co khawh a si lo. Nuchun cu a va inn tang zongah um a ngah lo, inn dangah amah tein umter a si.\nA vapa nih a lang in a zohkhenh i a duh tik caan poh ah a va lenkai. Cun, nuthai timi cu nutak a thih hnu ah a va nih a tthit tthanmi nupi a si. Nupi pakhat lawng a ngeimi caah cun a nupi a thih hnu i a tthit tthan mi kha nuthai ti khawh a si ve. Hi bantuk in nupi phun li ngeih khawh a si ko nain mizapi tu nih cun pakhat te lawng an ngeih tthiam ko. Bawi le mi ngan deuh lawng nih nupi cu pakhat nak tam an ngeih.\nNupi ngiatning tahfung:\nHlan chan ahcun tuchan bantuk in duh poh in nupi fir, zaam ti bantuk hi a rak um lo. I com (sex tuah) hmasa, fa i pawih hmasa ti zong a rak um lo tluk a si. I fanh belte cu a rak um ve. Nain, a bengbai ngainte. Loh theih lo thil nih a nam hna tik lawngah a rak um ttheu mi a si. Cu bantuk in an i fanh tik zongah phunglam ning tein rak i fanh a si.\nCucaah, fapale nih nupi tthit an cutzat tikah a nupi ding cu nu le pa le, chungkhat nih ciammam tein ngiatthlai le tuaktan piak a si. An duhmi nu cu a phun an zoh, a thawhkehnak an hlat, a ziaza an ngiat. Cu vialte an zoh cikcek hnu lawngah an lung a tlin ahcun nupi caah hal a si. Hi bantuk in nupi an ngiat lio caan ah an zoh bikmi thil pawl hna cu a tanglei hna hi an si.\nHnam ngei: Nupi an kawl tikah ngaknu i a chungkhar sahlawh rualchan vialte cu an ngiat hna i hnam ngei an um ahcun an ngol colh. Hnam ngeimi cu mi tuah an hmang tiah rak zumh a rak si caah mi thiang lo ah ruah an si. Cu bantuk mithiang lo phun he thisen i cawhmeh ding cu aho nupa hmanh nih an rak duh lo. Tuchunni tu ah cun krihfa chan a si cang i cu bantuk zumhnak cu a um ti lo, a tlau dih cang. Lunglawmh awk a si. Hlan chan ah cun hnam cu an zumh bantuk in um zong a rak um ve taktak ko. Mi an paw an fahtermi, an molhmehter mi ti bantuk hi cattialtu keimah zong nih tamnawn ka hmuh bal ve hna.\nLakfa: Lakfa timi cu pa pakhat nih tthit ttung loin ngaknu sinah a hrinmi fa kha a si. Cu bantuk in hrinmi fa cu a pa nih phunglam ning in a tlanh lo a si ahcun zatlang mipi nih a fa ah cohlan piak a si lo. Cu tikah a pa phun zong hrawmter khawh a si lo, cu bantuk hngakchia cu pule phun tu an hrawmter tawn hna. Nain, a pa nih a fa kha phungning tein a tlanh ahcun zatlang nih amah fa ah cohlan piak a si. A phun zong a hrawmter khawh. Cuticun, zatlang phung nih pumpak cio kha control a rak tuah hna. Mah duh poh in um a ngah lo. Nupi an kawl tikah lakfa an hrial nak cu, nu cawnpiaknak a chambau lai, pa cawnpiaknak a chum lai ti an ruah caah a si. Cun, keimah ve aa timi chungkhar nih cun chungkhar reprai lo chungin a chuakmi fa tthit cu an i nautat ca zongah a si.\nMi thinghmui: Laimi kan pipu hna nih hin thinghmui zawtnak (leprosy) cu i chawnh khawhmi ah an ruah caah an rak ttih ngaingai. Thinghmui a ngeimi cu mi thiang lo ah ruah an rak si. Zatlang nun ah faak piin an rak thleidan hna. An tthutdirnak, an hmanmi thilri ti bantuk tiang in a thiang lo ah ruah a rak si. A zawtnak a zualhma deuh cangmi lebang cu an thih hlan in khua leeng ah thlankhur an cawh piak hna i cu thlankhur kua cungah cun innte an sak i cuticun rawl an chanh tawn hna. An thih le cangka thlankhur cung cun a hei thlak colh hna. Zawtnak ngei ah lunghrinh sawhsawh mi tu cu khua chungah ttha tein an um ve ko. Nupi pasal an kawl tikah cu bantuk minung hna cikawr cu an hrial. An dam ko hmanh ah a thiang lo chungkhar thisen in hrinmi ah ruah an si caah mi nih tthit laak awk ah an duh hna lo.\nKut zo hmang: Kut zo ti cu fir tinak a si. Laimi hi dinnak a tlaihchan taktak mi miphun kan rak si. A dik loning in ramri i en, mi thil va fir ti bantuk hi kan nunphung nih a rak cohlang kho bak lo. Zatlang mipi lakah cu bantuk ziaza ttha lo a ngeimi an um ahcun mi nih nautat ngaiin hmuh an rak si. An techin fapar chan tiang in zoh chuk an si. Cucaah, nupi pasal an kawl tikah kut zo a hmang balmi chungkhar an si maw ti cu an hlathlai nak a si. Cu bantuk in ziaza ttha lo a ngei balmi chungkhar he thisen pehltaihter ding cu ahohmanh nih an duh lo. Cucaah, fir le tlei i puh cu kan Laiphung ah a case a ngan taktak mi zong a rak si.\nMi hmursau: Laimi nunphung ah cun nu cu pangpar bantuk in zohthla mi le dawt cicek mi an si. An nu sinak kha upat hmaizahnak piak ngaingai an si. Cu lio ah, nu nih a ken awk hnga a si mi ziaza, hoiher, cawlcangh le hmurka a ngei maw ngei hlah ti zong zatlang mipi nih ngiatthlai ngai an rak si. Cu caah a si lai, “A mui in zoh hlah, a aan in ngai” tiah kan pipu hna nih phung an rak thluk phah nak zong khi. Cuticun kan Lai pipu hna khuaruahning le lungput cu a rak si caah nu si ttung i hmursau zekzuk in a ummi le a hoklek tukmi pawl cu nupi caah an duh hna lo. Hmursau ti cu holh tam tinak a si. Nupi caah mah bantuk hmursau mi kan tthit ahcun kan ning a kan zahter sual lai, innchungkhar bia zong leeng ah a chuahpi sual lai ti an rak phang.\nCapar Tialtu: Van Thawng Cung (Lai Forum)\nLai Thuam hi a rak idawh kho tuk. Lai thil hi lainu ta bak a si ti hi fiang tein theih khawh a si. Lai Thuam hi laimi lawng siloin vawleicung miphun dang dang zong nih an rak uar tukmi le dawh an ti tukmi thuam a si. Cucaah kan Lai thil thuam hi upat pe u si law, Lai nungak tampi zong nih biatak tein thanchoter hna u sih.\nLai thuam cu lai nu ta bak a si ko. An i rem kho tak tak.\nPhoto Credit : Chin Dress and Fashion


President Trump cu Zaangfak te bak asi ko cang hih, – Chin 11 News\nPresident Trump cu Zaangfak te bak asi ko cang hih,\nPosted By: victor victor October 20, 2020\nNote: President Trump cu Zaangfak te bak asi ko cang hih, amah duh lo tu pawl nih an tuahto ning hmuh/theih asi tikah zaangfak te bak asi ko.\nA Member nih Trump an Tanh ruangah Michigan Pastor nih a Khrihfabu a Chuahtak\nKan khrihfabu nih Trump kan tanh ning hi a luantuk, tiin ka hmuh caah ka khrihfabu ka chuahtaak lawlaw cang, tiin Michigan i Christian Reformed Church pastor nih a chim.\nTrump a tuahsernak tuanvo laakter dingin tuanvo kan i ngeihmi kan khrihfabu nih kan kaltaak (abandon) cang, tiin ka hmuh ning a si cang, tiin Oc. 11 i East Saugatuck CRC i a nehhnungbik thawngtha a chimnak ah Pastor Keith Mannes nih a mi pawl a chimh hna.\nMartin Luther King nih hi bangin a chim bal: ‘Khrihfabu hi ram pakhat i a lubik (master) zong a si lo, cun a sal (servant) zong a si lo, asinain, ram pakhat i fimchimtu/khuari khuara a tuakpiaktu (conscience) ka si, ti hi khrihfabu nih ai theih hrimhrim awk a si, tiin Ps. Mannes nih the Sentinel ah a chim.\nNihin tiang i khrihfabu a cawlcanghnak ning zoh tikah, mi lungthin a tuaitam ngaingai. Ka lung a ka buaitertuk cang caah, zeizong te kaltaak dih kai timhnak hi a si, tiin a chim.\nTrump kongkau he pehtlaiin ka member pawl sinah bia ka pau sual lai, ti lawng ka phang zungzal. Cu ti i sum in ka ummi ko cu ka celh lo mi bik a si, tiin a chim.\nTrump a holhrel a chiatkhatmi le a tuahsernak thalo pawl ka duh ti lo nak hi a sau ngaingai cang. Cun ka riantuan hawi zong keimah bangin Trump a duh lo nak a sau ve cang, tiah Ps. Mannes nih Sentinel ah a chim.\nCu bangin in Trump a hmumi hi keimah lawng ka si lo, a dang pastor tampi an um cang. Jesuh kong thawngtha kan chimmi lengluang cu hihi maw a si? Kan chimmi le kan cawlcangh ning ai pehtlai ruam ne lo hi teh, tiin Ps. Mannes nih a chim.\nCu zawn te cu pastor tampi hna an thinlung ah phurrit pakhat a si cio cang. Hi mipi hi ka dawt hna, Pathian zawng ka dawt, Jesuh zong ka dawt, khrihfabu zong ka dawt, asinain kan lakah thil ai mah lo mi thlam a leng tuk cang, tiin a chim.\nPastor Mannes le Alicia hi kum 4 chung hmun khat te ah Pathian rian an tuanti i thluachuah za a kan halpiaktu an si. An cungah kan lunglomhnak langhter kan duh. A lamkip in Jesuh leiah lam a kan hmuhsaktu an si, tiin email in Khrihfabu nih ca an hei kuat ve hna.\nZumhtlaaktein kan sinah rian an tuahmi cungah kan i lawm hringhran. Bawipa nih thlua chuah hram hna sehlaw, hmailei ca i a tinhpiakmi thil vialte hmutong kho dingin umpi hram hna seh, ti hi kan thlacammi a si, tiah member pawl nih an langhter.\nOct. 11 i a nehhnungbik thawngtha a chimmi cu Facebook in an thlahpiak i, biatluang te he rian in an dinhnak kong a chim hnu ah, zapi sak dingah Matt Maher phuahmi “Hold us Together” hla an sati i cu ti cun pumh an donghter.\nPoll tampi zoh tikah, Trump a ziaza hi Khrihfa nunphung he ai rem lo mi tampi a um ko bu zongah cun, vunrang evangelical Khrihfa tampi nih Trump hi biataktein an dirpi peng ko rih.\nTrump hi zumhawk a tlakmi (Khrihfa) hna a huamzualtu (defender) a si, tiin ka hmuh caah ka tanhnak hi a si, tiin Tallahassee ah a ummi City Church i Southern Baptist pastor Dean Inserra nih the Washington Post ah a chim.\nTrump vote kan pek, timi a sullam cu Khrihfa vote kan pek, tinaka si, tiin cheukhat nih an ruah. A ruang cu, nauhrawh (abortion) ralchanh in vote kan thlaak, asiloah Supreme Court a dirhmun hi kan i lunghmuihmi a si, tiin an a sullam an leh caah a si. Cu bantuk karhlannak cu zei he dah ai lawh ti ah cun, ‘Thil kan tuah ningcang thiam a cohtu cu a donghnak hi a si’ (It is the end that justifies the means), ti khi a si, tiah Inserra nih a chim. Trump hi kan nunphung a humzualtu a si. Amah lei a simi paoh ai a awhtu pa a si, tiin a chim.\nSeptember lio i Barna Group nih survey an tuahmi ningah, tu kum president thimnak nih hin kan member tampi a hnursuan khawh men hna, tiin a thin a phangmi Protestant pastor hi 75% an si um cang, ti a si.\nProtestant pastor 475 sinah poll an tuahmi a si i, 33% hi cu a lungre a thei taktakmi an si i, 41% hi cu lungretheih ai zia deuh mi a si. Cun 26% belte hi cu a lungre a thei lo mi an si.\nKan member an i thenhmal (divide) dih te ko lai, tiin fiangtein a chim nganmi hi 10% hrawng an si i, ‘a then taktak khawhmi a si ko” tiin lung awtawm nawn in a chimtu hi 25% an si. Source: Christian Post\nCredit : Chelsea Bawi


CNLD-Thantlang Party Reform Tuahnak ah Salai Ngun San Aung Aa Tel Timi kong Fianternak – Chin World News Evening\nJuly 15, 2020 Salai Van Hmuhning\nCNLD Central nih CNLD Thantlang Chairman le Secretary cu an phuah cang hna caah Candidate Pu Lal Maung Cung airawl kha minung thar thim a herh. Cucaah Thantlang upa cheukhat nih Pi Chin Chin Pekthang kha kan dir piak ko tiah an fial i cucu a cohlan ve hna caah a cohlan hna nak kong amah pumpak facebook in an ka sawmnak ka cohlan tiah a tarmi a si. EC nih siseh CEC nih siseh an ka fehter tiah a tialmi zong nan hmu lai lo i CNLD zong nih Chin Chin Pekthang cu kan party Candidate ah kan fehter an tinak zong nan hmu lai lo. July 16 ah CEC thlahmi upa hruainak in Thantlang EC thar an ser lai i Candidate zong EC level ah fehternak an tuah lai. Cu hnu ah CEC nih an zohfel lai i an lungtlin ahcun an fehter te lai.\nCucaah keimah hi The Chinland Post ah rian a tuanmi ka si tilo caah ka tuahmi thil, ka chimmi bia le ka tialmi ca nih The Chinland Post he zeihmanh pehtlaihnak a ngei ti lo ti zong zapi sinah kan thanh hna. Credit: Salai Ngun San Aung\nSalai Ceu Bik Thawng Nih Pu Lal Maung Cung Cu Na Thacia Hrimhrim Hlah Tiah Hnemhnak Ca A Kuat


TUTAN THIMNAK AH ATLAK BAK MI HNA AN KONGLAM TAWI – The Chinlung Post\n2020 Thimnak Ah MP Ah Thimtlak Mi Hna 4: Atu tan cu 2020 thimnak ah MP ah thimtlak an si ko nain an dirhmun aa laklawh ngaimi hna kong kan rak langhter. Hleikhatnak. Pu Zo Bawi. Chin ramkulh NLD party hotu a si. NLD ah ralkap uk chan lio tein a rak cawlcang pengmi a si. 2015 thimnak ah NLD nih teinak a hmuh tikah Chin ramkulh Chief Minister a si lai tiah rak zumh ngaimi a si.\nA ruang cu NLD ramkulh hotu tam deuh cu Chief Minister rian an pek cio hna caah. Asinain Pu Pu Zo Bawi cu Hluttaw hotu sinak tu an rak pek diam. CM an pek lonak a ruang pakhat a si kho mi kong zong U Win Htein nih a ttial. 2020 tal ah NLD nih teinak an hmuh tthan i, amah zong nih Chin ramkulh thimnak ah teinak a hmuh tthan ahcun CM sinak caan ttha a um te ttheo lai tiah rak ruah pah a si nain, kum 5 chung ah thil tampi aa thleng.\nChin ramkulh NLD hotu a si caah le Hluttaw hotu a si caah, NLD mawhchiatnak tam deuh cu amah sinah tlunter a si. Hruaitu si cang ah cun amah sinah an tluntermi zong cu an mawh ruam lo ti ding te khi a si nain, Cozah a tlaitu hna mawhchiatnak zong amah cungah tlunter a si.Amah zong nih biachim aa ralrin tawn ve lo tikah, Chin ramkulh NLD cozah tlamtlinlonak a chim tawnmi kha, NLD thangchiatnak lawng si lo in amah thangchiatnak zong ah a cang tthan tawn.\n2020 thimnak ah Hakha peng NLD EC nih Chin ramkulh palai caah an thim nain NLD cunglei upa hna nih Hakha peng aiawh Pyituh Hluttaw hmunhma ca tu ah an thim diam tikah, ruah lo dingmi thil hna ruah cio ding ah minung tampi thinlung chungah a chuahter.2020 thimnak ah Pyituh Hluttaw hmunhma ah teinak hmu sehlaw, Chin ramkulh NLD hotu dirhmun in Pyituh Hluttaw ah bia a chim ding a si lai tikah, zeidah a dirhmun a si te lai timi kong ah a laklawh ngai mi a lo.\nA nun kum tampi ramkhel lei ah a rak i pe cangmi le Hakha khualipi tthanchonak ah saduhthah a rak ngei peng mi a si caah, Hakha peng aiawh in MP ah thimtlak tuk a si rih. 2020 thimnak bel ahcun a dirhmun aa laklawh ngaimi a lo. Cu zong cu cattialtu hmuhnak sawhsawh a si.\nHleihnihnak. Chin Chin Pekthang: 2020 Chin ramkulh thimnak ah a lutmi nu hna ah cun nusal ttha taktak a si. MP ah thim tlak taktak zong a si.A rianttuannak pawl zoh tikah Chin ramkulh MP ah si lo in Kawlram huap Pyituh Hluttaw le Amyotha Hluttaw caah sisehlaw aa tlak chinchin ding mi a lo.Hakha-Thantlang le Falam peng upa hna nih an theih dih pah ngawtmi Vanzaang khuami Pu Pek Thang fanu a si.\nAsinain amah bel cu Falam ah a ngakchiat lio in a tthangmi le Falam ah inntung bunh in khua a sa cangmi a si. Cucaah amah zong nih Falam peng aiawh deuh ah a lungchung cun aa ruah khawh men? 2015 thimnak zongah Falam peng in a rak i cuh bal. chuahkehnak khua ah Hakha peng a si lo nain Hakha peng aiawh in MP a rak si mi hna zong an tampi. Asinain Hakha ah inntung bunh in khua a sa cangmi an si hna.\nTahchunhnak ah Pu Lian Uk, Pu Zo Bawi, Pu Sui Thio tbk.Asinain Laimi cu pale chuahkehnak khua kha kan khua ah a chia mi kan si caah, Thantlang peng thimfung pe mi hna nih kanmah pengtlang mi te a si ko tiah khurkhua hna fak deuh in an ruah khawh ahcun a ttha dom ding khi a si.MP ah thimtlak tuk a si nain a dirhmun bel aa laklawh ngai ve mi a lo.\nHleithumnak. Pu Sui Thio:Chin ramkulh Minister a ttuanmi hna lakah eihmuar kong ah purhdah a tong bikmi si dawh a si. A bik in Hakha-Thantlang lei ko nih an purhdah khun mi a lo. Thimnak lai lawng si lo in tuan deuhpi khan eihmuar an puhnak kong ah a dirhmun rak fianter lengmang sehlaw a ttha tuk hnga.MP le Minister a si hlan piin Hakha khuasa nupa ahcun rak bochan lengmang mi a si.\nZion Khrihfabu ah, a umnak Keisih sang zong ah upa dirhmun in dingfel tein a rak um pengmi a si.Lamsul lei Minister a ttuan chung zongah chim awltlak le mithmuh in rian tampi a ttuan. Asinain Chin ramkulh Cozah lutlai hna eihmuarnak kong an chim tik paoh ah amah min hi telh zungzal a si ve mi nih a dirhmun a hrawh ngai.\nAsinain eihmuarnak ah dingfel tein a umnak kong kha zapi theih in chiatserhnak tuah tiang in thimnak lai ah a fianter. Tuan piin fianternak rak tuah tawn sehlaw a ttha tuk hnga. A hlan a sining le kum 5 chung lamsul lei vuanci a ttuan chung a tuahmi zoh tikah MP ah thim tthan tlak tuk a si nain eihmuar kong ah an phurhdah tukmi nih a dirhmun a laklawhter ngai.Credit: Nathan Pa LD Hmung.\nNote: Pakhatnak in Pahranak tiang attialmi cu amah timeline ah zoh le rel khawh asi. Hika tu ahcun kan vun langhter lo. Ahnu bik a ttialmi 11nk tu in kan vun langhter mi asi.


Esther Dawt Chin Sung Thiam Tak Tak In Paling Le Parte Tthitumhnak Puai Hla A Sak Nak+Video - Khuaruah Har News\nMyanmar Idol season 4 lio ah winner tiang a lak piaktu kan farnu Esther Dawt Chin Sung cu zuamnak an dih tlawm pal ah Covid zawtnak nih kawlram pumpi a vun den caah duh ning i cawlcang kho ti lo in a um.\nMah lawng hmanh si lo in ralnih uknak an hung lak chinchap ruangah tuah an timh mi vialte tuah kho lo in a hung um tthan. Mah lawng hmanh si lo in covid zawtnak le kawlram buai ruangah online cung hmanh ah a mui hmuh awk hmanh a um kho huaha ti lo.\nCaan zeimaw zah chung online mipi hmuh khawh ding in a hung langh khawh lo hnu ah Yangon khuapi Hotel pakhat ah Paling le Parte hna tthitumhnak puai ah hlasa ding in an sawmnak ah kal in hla dawh taktak saknak caan ttha a hmu.\nTutan Esther Dawt Chin Sung Yangon Hotel pakhat ah Paling le Parte hna tthitumhnak puai ai ttamh ning te cu vawi dang nak hmanh in uar a um khun. Esther Dawt Chin Sung hi cu a muidawh lawng hmanh si lo in hlasak hrimhrim a rak thiam ning hi cu nikhat hnu nikhat hmuh khawh a si.\nA tang ah hin Yangon khuapi Hotel pakhat ah Paling le Parte te nuva tthitumhnak puai a kal nak i ai ttamh ning te hi cu uar a um bak ko. A tang video link te hi hmeh piak law rak zoh ve tuah kawl miphun hmanh nih rak uar lo awk hrim a rak ttha lo. Video Link


Austrilia laimi sin ah:A biapi taktak mi ralring pek nak’Zulh lo ah cun tangka 200 liam a si lai – Onlinenungak\nAustrilia laimi sin ah:A biapi taktak mi ralring pek nak’Zulh lo ah cun tangka 200 liam a si lai\nThe Samaritan Foundation Nih Hmur Huh Man Lo In An Phawt Hna’Atu lio Kan umnak Melbourne ah Covic-19 zawtnak a ngeimi zorlei loin karhlei a panh thluahmah. Victoria cozah zong nih a ralai mi 22/2020 in cun Hi zawtnak in pakhat le pakhat zawtnak ichawnhlonak dingah cozah lei le ngandamnak (Health DEPT)lei nih umtu tthtudirning a kan chimh. Atu zong lengchuah tikah hmur le Hnar huh (facemask)loin lengchuah ah cun $ 200 dantat ding ti a si cang.\nHi hmurhuh hmannak zong hin Covic- 19 zawtnak in Kan himnak le zawtnak a karh lonak ding caah Samaritan Fouandation nih Nitlaklei a ummi Kan chin Miphun hawi hna caah hmaihuh(facemask) FREE in phawt Kan I tim.\nHi Facemask hipuanthan ttha mi in tthit mi a si caah suk in hma khawh tthan ding a si. Hmurhuhnak (facemask) Pu Rung Ceu Dawr, TuangZalat Dawr Sunshine ah thaizing zanlei 3pm ah Kan chiah lai I rak I lak cio ding in Kan in thanh hna.\nKan I lawm\nNgun Awr(Mary Zingpa)\nA tang hi nupi pasal kong asi:\nNupa karlak ah i tthennak a chuahpi tu thil hna hi a phun tampi a um kho cu chungah a ruang tambik ah ruahmi kan rak langhter, chungkhar pakhat a dir cang ahcun nupa nun hi a biapi bikmi pakhat a si. Cu tluk a biapi mi cu fawi tuk in kan suasam ttheo tawn, cu caah cun a tanglei hna hi rak rel law, nun cawnnak ah rak hmang ve.\nZuk hmawm/zudin ruang ah:\nLaimi zong hi zuk hmawn, zu dingmi kan tam ngai hna, hi nihhin inn chungkhar ah rem lonak a chuah ter ichungkhar ah buainak fawi te in a chuah tertu a si. Zu na din kuak na zuk, a dangdang rithai sii pawl na tongh tikah an suai kho, an suai hnu ahcun na nupi nakin kha bantuk kha na thim deuh lai. Cutik ah nan innchung khar ah dawtnak a leng ti lai lo, nan si a fak rih lai, na nupi nih nan inn chungkar kha a biapi ah na chiah lo a thei deuhdeuh lai, a lungdongh hnu ahcun i then loin um khawh a si ti lai lo, nan i then hrimhrim lai.\nPhohpian ruang ah:\nNu le va hi an phohpian nak a ruang tampi a um kho, pakhat le khat di i riamh lo ruangah maw, siloah an rak i um lio ah a duh balmi an si lo ruangah maw tiin a um. Na nupi/va nih nungak/tlangval dang a thli tein an ngeih taak ti na theih ahcun a ka duh taktak lo caah a si tiin ruah lo awk a tha lo, na nungak/tlangval he lam nan lenti lio hna an hmuh caan a um lai, cutikah i then cu a poi hrim ah na chia ti lai lo.\nPakhat le khat hmunkhat te umtti lo ruang ah:\nNu le va hmun khat teah a um ti kholo mi an tam ngai tawn, caan tam deuh cu, rian an tuan, zung an kai tibantuk ruangah a asi, cutikah nan sining zong i thlen a fawi te. Hmunkhat te ah rawl ei tti le bia aa ruah kho pengmi nan si lo tikah caan a hung rauh deuh tikah i thennak zong a chuak kho.\nNa nupi/va kha a nun ziaza a chiakha tukmi a si sual ahcun, laimi sining ahcun chungkhat, cingla, le rualchan he an i rem kho lai lo. Cutik ah i thennak bia le na nupi/va an rem lonak lawng te kha na chungkhat pawl sin in na theih lai, cu nih cun nangmah zong na lung an thlen khawh i, i tthen zong a poi ah na chia ti lai lo.\nPakhat le khat di i riamh lonak nihhin thennak a chuahpi kho. Laimi chung ahcun kan um lai ka zum lo, na nupi/va he diriam tein zaan rian (Nu pa sualnak) nan tuan/hman ti khawhlo ahcun kha nih khan nan i dawtnak le nan i pehtlaih ning a derter lai. Mirang nih an timi cu nu le va dawtnak cu nupa sualnak a si tiah an ti, diriam tein nan hman kholo tik ah cu nih cun i thennak a chuahpi kho, kan theih cio bantuk in mirang atam deuh khi cu mah ruang ah an i then tawnnak a si.\nFim thiamnak ah an chanbau ruang ah:\nNa nupi/va kha fim thiamnak lei ah a chanbau ngaimi a si ahcun, kha nih khan nangmah zong na nupi/va kha zeirel lonak, cun na tangah chiah duhnak lungthin an ngeihter khawh. Na nupi/va kha zei i na rel lo i nehsawh thlanglamh phun in na la peng ahcun, Na nupi/va nih a duh ve lai lo, cutikah nan pahnih kar ah dawtnak hri a chat tu an si kho i thennak tlang ah tla lakin an nam lai.\nBia i al lengmang ruang ah:\nKherhlainak an tuahmi ah 56% hi bia i al lengmang ruang an i then ti a si, na nupi/va kha a phunzai tukmi a si i na ngaihthiam peng kholo tikah, cunih cun i thennak a chuakpi tawn. Laimi chung zong ah a um khomi si a um zong um lo kho, nain na nupi/va he rian nan tuan veve, inn chung thilri lei nan i rinh veve, fa le zohkhenh nan i rinh veve than, cu nih cun atu le tu bia i alnak, pakhat le khat i zai hnawhnak a chuak tawn, a donghnak ahcun thinhunnak a chuak i na nupi/va he um tti kha na lawm kho ti lo, cutik ah nuva i tthen zong pawi ah chiah tilo in i tthen a fawite.\nNu le va si cang hnu ah cun dawtnak a biapi tuk ko nain dawtnak nak in theih thiamnak a rak biapi deuh rih, zei caah tiah nuva tampi cu an i tthen hnu zong ah an i daw tuk rih ko nain an i theih thiam khawh ti lo ruangah ah an i tthen tawnnak hi a si.\nThawngpang a dang asi a tang hi:\n1. Sumpai na neihmi a khawldan le a terendan thiam awla na mancan tinten leng suakih vak lawnglawng tum hlah aw.\n2. Pathian țihzahnak thawn tualsung kawhhran ah theitawk ih țanlakdan le pumpekawkdan thiam aw, Bilble kengin\nbiakinn pan fekfo țheu awla thlacam nun khal nei aw.\n3. Na innsang dinhmun theithiam awla thuamhnaw țhațha le ceiawknak mankhung tuk hmang hlah aw.\n4. Khawtlang hrang thil țha tuahtu si zuam awla siatton nikhua tivek ah tlawmngai nun nei in midang hrangih riantu țha le hnemtu țha si dingin zuam aw.\n5. Hnipuan sexy luantuk in khawlak vak kha hrial awla na neihsunte thawn zohmawi dingin thianghlimten thuamaw sawn aw.\n6. Mipa in na taksa an lo tham tikah lole an lo tam tum tikah ralțha zet in kawk ngam awla a sim khal ngam aw.\n7. Zirnak lam ngai thupi awla na theitawkten zuam aw, pumcawmawknak tlak lole sumpai lakluh theinak hrang thiamnak pakhat khat nei tum aw.\n8. Țong sia hrimhrim na kaa ihsin suakter hlah awla zahmawh thu le midang ih țhatlonak lam sal lo dingin supawktheinak nei aw.\n(Part – 1 a siar duhtu hrang\nPhoto Credit: Zing Dawt Cer Chin\nTheih ternak:Hi kong hi ni zeimawzat a luan caang nain tutan ah minak pawl nih an rak tharchuah tthan,An chim theo mi cu Joe Biden hi minung thledang nak a neimi asi kan caah president tha ngaingai asi tun lai lo tiah tu ah a rak lar ngaingai.Cu ruangah cun kan van taar e tthannak asi, A relcia le a theih cia mi zong kan um cang nain a rel rihlo le a theih rihlo kan um sual pinpang ahcun thawngpang ttha asi ko.\nMah ruangah Biden cu miphun thleidanak a ngeimi racist a si tiah tuchun ah media kip nih faak ngai in soisel a tong. Joe Biden cu a biachim mi a chuah sual ruangah tuchun lila ah nawlnak bia chim than. Minak cheukhat zong nih faak ngai in an soisel ve. Joe Biden nih kanmah tein zalong tein thimnak nawl kan ngeimi hi a hngal lo maw? kan duh le kan vote lai, duh lo le vote lo a si ko, amah nih i thimnak nawl kan ngeih mi ah a kan tlangtlak ding a si lo” tiah an ti.\nA tang lei hi USA zawtnak kong asi:\nUS Ram Ah Covid-19 Zawtnak Ngei Minung 67,000 An Hmuh HnaJuly 17, 2020 admin’US ram ah cun Covid-19 zawtnak ngei an karh thluahmah rih ko. That lei a panh kho hrim lo. Nithum ni ah khan US ram ah Covid-19 ngei an hmuh thar mi hna hi minung 67,632 bak an si.\nNi 10 chung ah khan nifatin te Covid-19 zawtnak ngei an hmuh thar mi hna hi 55,000-65,000 karlak an si. Texas le Oklahoma State ah cun Covid-19 zawtnak ngei an karh ngai. Texas State i Covid-19 zawtnak ngei thar mi hna hi minung 10,791 an si i minung 110 nih an thih pi.\nOklahoma zong ah Covid-19 zawtnak ngei an hmuh thar mi hi minung 1,075 an si i, a thi mi hi minung 47 an si. State dang zong ah zual lei a panh ngai ti asi.\nVawlei cung ah Covid-19 zawtnak ngei an hmuh mi dihlak hi minung 1,37,14,771 an si cang i a thimi dihlak hi minung 5,87,231 an si\nUS President Donald Trump nih cawnni hnih ni ah khan China President Xi Jinping he hrimhrim kan i chawn lo. I chawnbiaknak caan kan ngei zong ka zum lo, a mah chawnh hrimhrim hi a timh in ka tim lo, tiah White House ah reporter pawl hmai ah a chim.\nCoronavirus a rak chuahnak kong ah a thinhunnak a van chim colh i, “Hithil hi a fiang cia bak a si. China nih vawleipi lak ah Coronavirus an thuh tihi thil fiang cia cu a si. Coronavirus kong hi vawleipi hmai ah an thuh peng. An duh ahcun coronavirus hi an dihter khawh.\nVawleicung pumpi ah chuak lo dingin an tuah khawh tuk,” tiah President Trump nih China a phomh hna. Cun, President Trump nih The World Health Organization lak ah a thinhunnak a hun peh than colh. “The World Health Organization hi China nih a duh duh in a tuah khawhmi China Uico te an si,” tiah a ti hna.\nA tang hi nu kong he a pehtlai mi asi:\nNu hna nih thla fatin an ngeihmi thiratnak hi a sawhsawh in a ruatmi kan tampi. Sinain hi kong ah ningzak le zeirel loin um hrimhrim ding a silo. Mah thlafatin a rami thii color nih kan ngandamnak a langh ter. Nu cheukhat cu thiratnak kongkau hal tikah ningzah a hmangmi an tampi. Cucu ningzah ding a si lo.\nThil asining tein chimphuan khawh tu kha aṭha bik. Vawleicung ngandamnak lei thiamsang hna nih research an tuah i, nu thii color nih zei bantuk ngandamnak na ngeih ti a langh ter tiah an chim. Cu hna cu a tanghlei ah ka vun langh ter lai.\nPink Color (Reddish-pink): Na thii a rat lio i Pink color bantuk a um si ah cun na nu hang (Female Hormones) a tlawm tuk ti kha a langhter. Thla fatin hi Pink bantuk color lemang a si ah cun Dorctor sin ah naa zohter ah a ṭha bikmi a si. Caan sau a rauh ah cun nau ngeih khawh lonak ti bantuk tiang a chuahpi khawh caah na caah ṭihnung a si.\nThiifil (Bright Red): Na thii color kha na vun zoh i a sen tuk silo in a fil pah si ah cun eidin lei ah na chanbau ti a langhter. Cun nau-inn lei ah na thazaang a der tinak zong a si fawn. Mah bantuk thii color a rat si ahcun ralrin ngai na herh. Si nain thinphan ding cu a si tuklo.\nA rianrannak in sibawi sin ah naa zohter ahcun caan sau raulo in an thlopbul khawh mi a si ko. Theihding pakhat bel cu hi bantuk color in ni 7 silo le 8 tiang peh thliahmah in a rat si ah cun, cucu thinphan ngai ding cu a si. Cu caah daithlang in um hrimhrim hlah.\nCoffee Color (brown): Hi coffee color bantuk le brown lei a panhmi color in na thii rat si ahcun na thii a chuak kholo mi pawl kha caan saupi na nau-inn chungah an taan caah a si. A fawinak chim ah cun thii-lak mi kha a siko. Cu caah na thii rat lio ah a thlum-aal deuh kha na thii duhdim tein a rat khawhnak ding caah tam deuh in ei piak i zuam. Hi bantuk hi cu thinphan ding cu a um lo tiah ti a si.\nAsenduk (Deep Burgundy): Na thii rat i a senduk tuk a si ah cun na nu hang (Female hormones) kha normal nak in a tam deuh caah a si ti kha theih ding a si. Cucu chiatlei nak in ṭhatnak lei deuh a si ko caah thinphan ding a si lemlo. Hi lio caan ah hin nau ngeih a fawibik caan zong a si tiah thiamsang hna nih an chim fawn.\nNormal Red: Normal Red color in na thii a rat ah cun zei hmanh thinphan ding na ngei lo. Cu nih a chim duhnak cu mi ngandam na si kha a si ko.\nNu tamdeuh 70% nih hin mah thii color hi an ngeih mi a si. Cu caah na thii a rat tikah na thii color kha ṭha tein zoh law, a cunglei ka langhter ning bantuk a si sual ah cun, a rianrannak in Doctor sin maw sii-inn ahmaw kal colh i zuam. Cu cu na caah kilvennak ṭhabik zong a si. Ref: Health.com\nPresident Trump Nih President A Tuan Hnu Ah Zeitluk In Dah US Politics A Thurhnomh Vun Zoh Tuah\nR.I.P : A Poi Tuk E Salai Cung Dawt US Cem Cu Meithal Kah Nak In A Nun Nak Liam\nTii Chung I Nga Tleih Zulh A Huam Hna Lo Ruang Bak Ah Kum 13 Te Long A Si Rih Mi Hngachia Cu Fak Taktak Le Diriam Raktak In A Vuak Ko A Vuak Ning Cu Tih A Nung Hringhran (+Video)\nThantlang Le Hakha Hrawnghrang I Hi Bantuk Thil A Chuah Lengmang Mi Hi Cu A Poi Hringhran Ko Mu


Australia lei in Esther Dawt Chin Sung Caah thawngpang tha tuk mi. Winner si hram ko seh – Thechinlungnews\nAustralia lei in Esther Dawt Chin Sung Caah thawngpang tha tuk mi. Winner si hram ko seh\nWinner si khawhnak caah aherh bik cu Mee pek a si. MMID Season 4 cu a ropui bak ko hi. Chin mi nih kan co te ko lai, Pathian ruangah le fans pawl ruangah Chin mi top 5 ah minung pathum an um. Top 3 an kai khawhnak caah fakpi in tangka lei si seh. thlacam in si seh, moral support in si seh Chin mipi nih kan Esther, Benjamin sum le Yaw kee cu an support ngai hna. Yaw kee hi an mah mindat lei zong nih fakpi in an dirkam tiah theih a si ve\nEsther Dawt Chin Sung Caah Thawngthanh, Tuzarh caah Esther Dawt Chin Sung thazang petu dihlak, thaizing cu Olivia Nu CinZah nih tangkaa kawlram lei a kuat cang lai. Tuzan hi tuzarh caah cazin khar asi cang lai. Cu caah, thazang a pe rih lomi le pek a duh mi kan um rih ahcun, keimah pumpak asi loah, Oly Nu sinah cakuat le thawngthanh khawh kan zuam hram uh.\nA aukhuang sawhsawh bia kha zum hlah. Myanmar Idol ah rianttuantu an si lo. Myanmar Idol rianttuantu nih Vote a biapit nakkong an chim mi tu kha zum deuh ko law na $ tu hlu ko. Judges pawl nawl ngeihnak kha sangbik sisehlaw, Tan Khun Kyaw kha an dinhter nemmam lai lo. Phyu Phyu Kyaw Thin chimmi ah a fiang ngai ko khah!! Credit Salai thanga!!!\nKanmah le Khap thawkin, kan Minung hna, Top (4) an phak tiang i zuam ta rih uhsihlaw, duhsah in kan Thlam kan kauh te lai. Khah!!! Fighting Esther Dawt Chin Sung!!\nBe the first to comment on "Australia lei in Esther Dawt Chin Sung Caah thawngpang tha tuk mi. Winner si hram ko seh"


Motor langka nih. Ada pemirsa yang punya? Srenggg.. srenggg... #pertamax7 #beijinglxking #loncinlxking #lxking… twitter.com/i/web/status/1… pertamax7.com 17 hours ago


Mindat Khuapi Ah A Rak Um Cangmi Ralhrangbu An Kirter Dih Hna I Mithar Tamlak Te An Chiah Than — Chin Miphun Tlangau\nMindat khua ah ralhrang rallokap phu umhmun an i thleng.Tuzing Mindat ah oxygen a rak phor mi ralhrang rallokap phu le tuan deuh i a rak um cang mi ralhrang rallokap hna minung an i thleng.A kir mi ralhrang rallokap phu hna cu Pakokko peng Ungtaw(အုန်းတော) hlei an lonh cang tiah theih a si.\nKani Ramri Chin-Dwin-Tiva I Kahnak Ah Ralhrang Hliammi An Tam Sagaing ramthen,Kani peng Chin-Dwin tiva pawngah ralhrang rallokap le mipi vengtu ralkap cu tuzing zingka te le nizaan ah i kahnak a chuak tiah khuami hna sinin theih a si.Nizaan July 23 zaanlei suimilam 2:30Pm hrawngah Kani khua chakdeuh Chin-Dwin tiva pawng ah thazaang 50 hrawng ralhrang rallokap hmaikal tilawng le mipi vengtu ralkap i kahnak a chuak tiah PDF chungtel pakhat nih a chim.\n“Hmaikal tilawng cu kan kah,mah chungah minung 50 hrawng an um,40 hrawng cu hliam an si,lamhlat zohnak in kan zoh i hliammi cu kan hmuh hna,zaan zongah Kani sii-inn ah thlop an si,mawtaw pahnih in an thir hna ti zong thawng kan theih tiah”PDF chungtel pakhat nih a chim.Nizaan i kahnak ah Chin-Dwin tiva ah ralhrang tilawng 9 an um,mah tilawng hna cu hliamngan in voi 30 hrawng kah an si tiah theih a si.\nRalhrang rallokap hna nih hriamngan in an kah hna nak ah PDF chungtel hliammi an um lo nain khuate inn cheukhat a rawkmi a um nu pakhat hliam a tuar,satil hna zong an thi tiah khuami nih an chim.Chin-Dwin tiva in kir in khuate ah hnahnawhnak an ser,thilri an fir i ralhrang rallokap le mipi vengtu ralkap PDF cu tuzing zinglei suimilam 9 hrawngah Kani khua tanglei ah i kahnak a chuak tiah theih a si.“Tuzing ah i kahnak a chuak than,Kani khuatawi lei ah,kanmah he,anmah lei in hliammi zat fiangin theih a si lo tiah”PDF chungtel pakhat nih a chim.Tuzing i kahnak ah ralhrang rallokap hna nih khuachung lei ah hriamngan in an kah i,inn cheukhat an rawk i,kum 60 leng a simi pa pakhat kuan nih a hliam tiah khuami nih an chim tiah Than Lwin Khet News nih a langhter.


Malaysia: UNHCR ruangah thongtla mi Laipa cu tuni ah CRC nih a chuah | The Chin Express\nMalaysia khualipi Kuala Lumpur i Loke Yew sangah ummi kum 27 Lai tlangval pa cu tuksapur in ni 12 chung palik sakhan thong ah an thlak hnu tuni ah a chuak.\nLai tlangval pa cu Loke Yew sang inn lak a len lio February 4 ah palik nih an tlaih i Dawangi Palik Sakhon thong ah an thlak.\nAnih hi 2013 ah UNHCR card a ngahmi si nain UNHCR nih 2018 ah ‘Laitlang a ṭha tuk cang, buainak le ral zong um lo, va tlung cang…’ tiin card a chuhmi si.\nFebruary 4 ah palik nih an tlaih i UNHCR card a ngeih ti lo caah ‘Phungninglo in Malaysia um case’ in Dawangi Palik Sakhan ah an kalpi i thong an thlak.\nUNHCR ruangah tlaih le thongthlak a tongmi kan naupa tuni ah Kuala Lumpur Biaceihzung ah an chuahpi lio\nA upa Chan Kam nih Chin Refugee Committee (CRC) sinah bawmh a hal i CRC in thongtla lei ṭuanvo latu Saya Pa Kulh nih Dawangi Palik Sakhan ah officer a va ton i zaangfah dingin a va nawl colh.\nSakhan phakpi cangmi le tazacuaitu cozah sihni (PP) sinah case ap cangmi asi caah biaceihzung ah tazacuai hmasa loin thlah khawh asi ti lo.\nCucaah Saya Pa Kulh (CRC) nih sihni a hlan i Malaysia upadi bantukin ni 13nk tuni ah kan naupa cu cikcen he biaceihzung ah an chuahpi. Sihni nih bia a chimpiak hnu ah biaceihtu nih RM1,000 dan a tat i luatnak a pek. Atu cu inn ah hnangam tein a um cang.\nSinain, sihni hlannak le a tlaitu palik officer lennak he cun RM5,000 bak an dih.\nUNHCR nih card rak chut hlah sehlaw mah vialte lungrethei le tangka dih hi a tong hnga lo.\nThil sining cu a upa Chan Kam nih atanglei bangin a chim.\n“Lungretheih Thinphannak in kan hlawh a tling”\nNihin chun cu zing khuan in kompleks Mahkamah Kuala lumpur (Court) Biaceihzung ah ka kal. (A ruang cu kan nau pa an tlaihmi/thongtla Case2 in tazacuai ding a si).\nKan nih hi level2 (Court2) khan ah a lut ding kan si. Luh a ngah maw? Lut bia ngaih khawh a si an van ka ti. Hngap ka lut le an phung ning ten upatnak cu ka van pek ta hna. (Ka lu ka van Khun). Cozah biaceih (Tazatuci) hi rumra an rak nei.\nKa thut bak in Kawl ram mi minung 5 kutkhih he an van hruai hna le biaceih Bawi hmai ah an van thutter hna. An Case /Ahmuh hi an i dang cio. Game, Zudin, vuak, Sii, kosong (phungning lo) Case hi i Dan cio a si. (Mah hi ramdang mi kan si caah a kan tlai tu police nih an duhpoh in case hi an tuah piak hna. )\nBiaceih tu nih pakhat hnu pakhat an Case cu van on piak hna le “Nang thong kum cu zah, nang thla 6 thong tiah an Case he ai tlak ning in bia a van chah thluahmah ko hna.\nMaw…. Ka nu….. Biachah a hei awl ning le a tuartu caah ni caan a sauh ning le a tuar har lai ning ka ti.\nKan naupa caan a van phan. Na Case/ hmuh hi kum6 thong le phaisa….? Chiah khawh na si a van ti\nBawipa thawng in kan Shine pa le Biaceih Bawi karlak ah kha vial te kha an thian ter dih.\nDaan( sualman) Liam ter le Bawipa dawtnak thawng le a hlei ce in hawikom dawtu CRC thawng in kan Unau in hnangam ten inn ah kan lawi kho.\nPhoto: Mahkamah KL ( Court)\nHmasa thawngpangA linsami biahalnak: Zophei ah ralkap sakhan um ti lo caah CDF-Zophei um herh ti maw?\nHnu thawngpangBiak Hmun Sang le Rung Lian Ceu $15,000 thap in an i pai ṭhan lai\nKan hnu zarh chung lawngah Chin ralzaam 8,000 Mizoram an phan\nChin February 8, 2022 0\nKan hnu zarh chung kha Chin state ah ral...


Nilen Par Mawi hi Kawl hrimhrim nih an uar tuk – Chin 7 News\nMyanmar Idol ah a lar ngaimi Lai kek hlasak thiam Nilen Par Mawi hi tulio Kawlram chung hlasak thiam hna lak ah mipi nih an uar tukmi a si. Hmun kip lo ah hlasak an sawm. An uar taktak. Ruah sur lak zongah amah hlasak zoh ruah ah suimilam 2 chung tiang kawl nih an hngah lenmi asi ve.\nNilen cu tutan Kawl pawl titoih puai Thingyan zong ah Channel 9 Myanmar nih an tuahmi Yangon Mandat ah hlasak an sawm i tuzan chimka zong ah hla a sak len. Mipi an i lawm taktak. Nihin hi Kawl titoih puai a Tetni a si. An titoih ning a hrang ngaingai.\nMinung an tam kho taktak. Hlasak thiam le minthang deuh cu hmun ka kip lo ah an sawm hna. Cu ah cun Nilen zong cu sawm a si ve. Laimi nih kan uar i tha kan pek bantuk in anmah Kawl rang zong nih an uar i tha an pek ve. Ref: Channal9\nVailamtah (Cross) Kong Hi Na Thei Cang Maw


SAC ralkap nih Hakha ah zarh khat chung hren mi motor 8 Thantlang lei ah an chuak cang – Buanchukcho\nSAC ralkap nih Hakha ah zarh khat chung hren mi motor 8 Thantlang lei ah an chuak cang\nAugust 20, Chin Ramkulh Hakha khua ah SAC ralkap nih zarh khat chung an hren mi motor 8 cu August 19 zaanlei sang ah Thantlang khua lei ah an chuak cang, tiah kan theih.\nAtu bantuk in hren mi motor pawl hi Mandalay lei in a rak kai mi motor ngan 2 le hmanlung pakhat an si. Cun, Kalaymyo in a rak kai mi motor ngan mi 4 pin ah Thantlang in thil lak ah a kal mi motor pakhat he an dihlak 8 an si, tiah kan theih. Mandalay lei le Kalaymyo lei in a rak kai mi motor 6 cu eidin a phur mi ke hleihnih ngei lawngte an si hna. Pakhat cu hmanlung a si i Hnaring khua lei ah a kal ding a si tiah kan theih.\n“Atu bantuk in a kan hren hi zarh khat chung a si. Kan motor cu certual pawng ah an kan chiahter i kan thil he voucher he zohfelhnak an tuah dih hnu ah motor khaaltu cu khuachung zong ah luhchuah kan ngah ko,” tiah motor khaaltu pakhat nih The Hakha Times ah a chim.\nAugust 19 zaanlei sang ah Hakha in Thantlang lei ah kan chuak kho hna. Motor tam deuh cu zaan sml 8:00 in 9:00 karlak ah kan phan ko. Hnaring lei i a kal ding mi hmanlung bel hi kannih kan chuah ahcun a chuak kho rih lo. Tuni August 20 ah chuah ding in an tiam mi ansi tiah a chimchap.\nKyaukse peng ah Pyu Saw Htee hruaitu an thah\nMandalay Ramthen, Kyaukse peng Dalaan lianpi Pyu Saw Htee hruaitu U Aye Min Maung cu August 19 zaan ah nam in an sawhthah.\nAn nawn mi pa (thah mi) hi Kyaukse khua ah CDM a tuah mi hna le SAC duhlonak a langhtertu pawl thawng pek, tlaihter le thihphaihtu a si pin ah SAC phu nih raltuk cawnter mi phu ah hruaitu zong a si.\nHi pa hi Kyaukse Peng Yepyitgyi khuami a si i Pyu Saw Htee pawl raltuk training a va chimh hna i a tlunlei thlaanmual pawng ah nam in an sawhthah, tiah Mizzima nih a tial.\nတပ်ပိုင်ကုမ္ပဏီက ရာဘာခြံ ဧက ၃၀၀ ဖျက်ပြီး ဓာတ်ပုံရိုက်သူကို ဖမ်းဆီး


𝟐𝟎𝟐𝟎 𝐞𝐥𝐞𝐜𝐭𝐢𝐨𝐧 𝐚𝐡 𝐊𝐡𝐫𝐢𝐡𝐟𝐚 𝐬𝐢𝐧𝐚𝐤 𝐤𝐚𝐧 ṭ𝐢𝐚𝐥 𝐚𝐥𝐚𝐧𝐠! – The Cherry Par\n2020 election cu khuaruahhar in muilakah aa thupmi kan chunglei nunning vialte ceunak ah kan hun lang viar. Hihi Bawipa tuahmi thil asi. Tuu le meheh kan ihngal cuahmah! Democratic Party nih tuupaw an ihrukmi alang, Republican Party pawl hmunkhat ah rian an ṭuan khawhlo le an iṭhencheu alang. Big Tech pawl power an ngeihzia le Mainstream medias an corrupt ning le Democratic Party branch an si alang. U.S ram hi Pathian duhlomi sualnak in a khattuk cang i Bible biatak an hlawt cang ti alang.\nKan Chinmi politicians pawl le mifim pawl zong negative mindset lawngte kan ngeihnak alang. Hihi ralkap uknak lungput kha kan tei rih lo caah asi men lai. Cucaah cun pei Chinmi phun hmunkhat ah kan ifuntom khawhlonak asi tawn. Cun kanmah Chin Khrihfami Jesuh Khrih kan zumhnak le Bible kan inunpi le nunpi lo alang. Biakinn/bu le phungphai kan ṭanh nain Jesuh Khrih kan dawt lo le a bia kan inunpi duhlonak alang. Abikin Bible cawnpiaktu pastors le Bible degree angeimi hna zong Khrih salṭha kan si lo zia, Khrih caah zumhawktlakmi kan si lo zia le Pathian duhning in siloin minung duhning in kan nunzia kan ṭial alang. Cun tili chungah mipa a tlak lio i va chanhngam loin lungkua chungah aa thupmi le ralchiami zong kan rak tampi ve. Cucu Thiang Thlarau rianṭuannak kan cungah a um hrim lo caah asi. Laimi hi thlacam ngaingai kan hau. Bible cawn ngaingai kan hau.\nDuhthimnak hi a sunglawitukmi laksawng Bawipa nih a kan pekmi asi. Thilṭha he thilchia he kanmah le duhmi paoh ithimnak nawl kan ngei. Pathian nih hraamhraam in zeihmanh a kan hne lo. A fapa Jesuh Khrih hmanh duhthimnak a kan pek. Zungzal thihnak le zungzal nunnak zong duhthimnak a kan pek. Vawlei ah minung nih kan ngeihmi asangbikmi cu duhthimnak kan ngeihmi hi asi. Asinain kan duhthimnak hi Bawipa nawlngeihnak (sovereignty) tangah a ummi asi. Duhthimnak in adonglo kan duhthimnak cungah Bawipa biaceihnak kan ihuah ve.\nDuhthimnak caan aphak tikah minung hi zeibantuk dah kan rak si timi kan chunglei taktak sining alang. Kan duhnak le kan ṭanhmi cungah hin alang khun. Kan duhnak le kan ṭanhmi cungah nunnak pek angamhmi minung kan si. Vawleimi nihcun vawlei duhnak ahkhan thih an ngamh i Thiang Thlarau ngeimi nihcun Khrih thawngṭha bia caah thih ngamh ve. Credit: Saya Van Nei Lian\n← Breaking News; Thantlang ah an pa nih an nu namtong in a tuk i a thi.\nBreaking News: Kalaymyo Khuapi Chungah Inn Pakhat A Kaang →


I Dohnak Ngol Dingin RCSS Le Myanmar Ralkap Hnatlaknak An Ngei\nInnpiMyanmarI Dohnak Ngol Dingin RCSS Le Myanmar Ralkap Hnatlaknak An Ngei\nRestoration Council of Shan State/Shan State Army-South (RCSS/SSA-S) le Myanmar Ralkap hna cu kap hnih karlakah i dohnak ngol cang dingin hnatlaknak an ngei cang tiah theih a si.\nRCSS/SSA-S chairman Gen Yawd Serk hruaimi lamkal bu cu Cawn Nikhatni ahkhan Naypyitaw ah State Counsellor Daw Aung San Suu Kyi le Myanmar Ralkap bawizik changtu he tonbiaruahnak an ngei.\nHi tonbiaruahnak ah kap hnih ralkap karlak i hmuhthiamlonak remthat dingin le i theihthiamnak a thar in ser dingin ceihhmainak an ngei tiah RCSS/SSA-S in Lt-Col Sai Mein hmurka in theih a si.\n“Kap hnih karlak i hmuhthiamlonak le dohnak ruangah rammi mipi an teemtuar, cucaah i dohnak hi kan hrial awk a si cang. Ram chungmi hna retheihter lo dingin kan cawlcang hna lai tiah hnatlaknak kan ngei”, tiah Lt-Col Sai Mein nih cun a chim.\nRCSS/SSA-S hi Rampumpi Dahngolnak Hnatlaknak (NCA) minsen thu cangmi an si ko nain Myanmar ralkap he kap hnih karlakah tukdohnak a rak um lengmang. Tu kum March, April le July ahkhan kahdohnak a rak um.\nJuly thla ahkhan Myanmar ralkap lei in ralchannak a rak um ruangah Chiang Mai ah tuah dingmi Committee for Shan State Unity (CSSU) meeting tuahmi leet than a rak si i cu hnu ahcun Myanmar Ralkap le RCSS/SSA karlak ah a thar in ralnak le dohnak a rak chuak.\nCSSU hi Shan ramkhel party pawl, CSO pawl le hriamtlai phu RCSS/SSA-S le Shan State Progress Party/Shan State Army-North (SSPP/SSA-N) hna an i funtomnak bu a si.


Aung San Suu Kyi runvennak petu Cherry Thet cu mah ti bak hin taza an kuat – Onlinenungak\nPalek zikchang Cherry Thet cu online cungah May Mi account in March 6 thawkin nan thil tuahmi a dik lo tiah chim ngam lo ahcun daitein rak um ko, thil dik a si tiin cun chim hlah, March 7 ahcun zeiti chim len zongah anmah lei nih le CDM luh lo ahcun ralhrang party ah an in chiah lai, ralhrang lei nih le CDM tuah ahcun palek phung telh in zatlang he thong kum 13 chung an in thlak lai.\nAung San Suu Kyi runvennak petu Cherry Thet cu 505 (A) in tazacuai a si Kaphnih lei nih tlaih an duh ko caah zeihman chim loin na thilpuan hna cu i timhtuah law thonginn chungah na kal chung lai maw tiin, cuticun March 14 a hung phan i We Love Daw Aung San Suu Kyi facebook page in kan in ngai tuk cang ka u, tiah online cungah an post tiah ralhrangbu thawngthanhnak ahcun an langhter.\nCu pinah June thla ah khan NLD party Baylyn hluattaw palai Mathihriyeatana he pehtlaihnak tuah in Mathihriyeatana nih ram tangah riahbuj tuah in kan um i, hriamnam tlaihnak hmanthlak cheukhat hna le NUG thawngpang hna cu an i kua, ram chung breaking news hna zong i kuat in cawlcanghnak a um ruangah case kan tuahnak a si tiah ralhrangbu thawngthanhnak ah an langhter.\nPalek zikchang Cherry Thet cu September 23 ah Naypyitaw no (1) palek riahbuk ah section 505 (a) in ralhrangbu nih taza an cuai tiah thawngtheih a si tiah Khit Thit Media nih a tial. Credit : The Chin Post